Ar skritell 'zo bet troet e brezhoneg - Mathieu Persan\nRannet e oa bet e dresadenn war ar rouedadoù sokial tro-dro d'ar bed ha sur mat o peus gwelet anezhi dija war ho skrammoù urzhiaterez, skinwell pe war skrammoù ho hezoug. "Restez à la maison" setu lugan ar skritell bet treset gant Mathieu Persan. Berzh bras en deus graet.\nPellgargit ar stumm brezhoneg amañ.\nTroet en hor yezh\nParizian eo ar paotr 'vat. "Karout 'ran Breizh, dont 'ran alies e Sant Malou da welet izili ma familh" emezañ. Troet en deus ar skritell e brezhoneg peogwir eo bet "goulennet kalz" digantañ. Ur mignon dezhañ 'zo o chom e Kemper ha goulennet en deus sikour digant Gweltaz ar Fur.\nGoulennet eo bet kalz diganin" - Mathieu Persan\nTroet eo bet ar skritell e 23 yezh. Kavout a reer ouzhpenn ar galleg, ar saoneg, an alamaneg, an arabeg, ar farsi, ar rusianeg, ar sinaeg, hag all. Evit ar poent eo ar brezhoneg ar yezh minorelezet nemeti deus Frañs. Met ar skritell 'vo a-benn neubeut troet en Euskareg ivez. "War an ober emañ, met re verr an amzer ganin" eme Mathieu Persan.\nUn dastumadeg arc'hant evit labourerien an ospitalioù\nLañset en deus Mathieu Persan un dastumadeg arc'hant evit labourerien an ospitalioù. Moien 'zo deoc'h mont da brenañ ur skritell (e galleg pe e saozneg). Fiziet e vo an arc'hant bet dastumet da ziazezadurioù evit ar yec'hed stag deus ospitalioù.\nAIDEZ LES SOIGNANTS / RECEVEZ UNE AFFICHE SIGNEE\nDevant la situation terrible que vivent les soignants nous lançons, avec @sergeantpaper, une campagne @Kissbankers afin de récolter des fonds ! https://t.co/YllyvyYa9H\nMerci par avance pour votre soutien ! pic.twitter.com/tccZdyNDD6\n— Mathieu Persan (@mathieupersan) March 30, 2020\nLivresAr skrivadenn - Enez ar Rod\nAgriculture - PêcheEn desped d'an amzer gaer 'z eus dale gant patates Enez Vatz.


17 Ester – BIBL KOAD 21 : Ar Bibl e Brezhoneg evit ar Vretoned\n1 En amzer Asueruz, an Asueruz-mañ a oa an hini a rene adalek India betek Etiopia war gant seizh proviñs warn-ugent,\n2 en amzer-se, evel ma oa azezet ar roue Asueruz war dron e rouantelezh e Suza ar gêrbenn,\n3 er trede bloaz eus e ren, e reas ur fest d’e holl briñsed ha d’e holl servijerien. Pennoù arme Persia ha Media, aotrounez ha priñsed ar proviñsoù a oa dirazañ.\n4 Diskouez a reas dezho pinvidigezhioù e rouantelezh glorius ha splannder kaer e veurdez e-pad un niver bras a zeizioù, kant ha pevar-ugent deiz.\n5 Pa voe tremenet an deizioù-se, ar roue a reas ur fest e-pad seizh devezh, e leurenn liorzh palez ar roue, d’an holl bobl en em gave e Suza ar gêrbenn, eus ar brasañ d’ar bihanañ.\n6 Palennoù gwenn, gwer ha limestra a oa staget gant kerdin lin fin ha tane ouzh lagadennoù arc’hant ha peulioù marmor. Gweleoù aour hag arc’hant a oa lakaet war bavezioù porfir, marmor, nakr ha marbr-du.\n7 Roet e veze da evañ e podoù aour, a oa disheñvel etrezo, hag e oa gwin roueel a-fonn, hervez largentez ar roue.\n8 Evel ma oa urzhiet, den ne oa bountet da evañ, rak ar roue en doa gourc’hemennet start d’e holl hanafourien servijañ evel ma felle da bep hini.\n9 Vasti, ar rouanez, a reas ivez ur fest evit ar gwragez, e palez ar roue Asueruz.\n10 D’ar seizhvet deiz, pa voe laouenaet kalon ar roue gant ar gwin, e c’hourc’hemennas da Vehuman, Bizta, Harbona, Bigta, Abagta, Zetar ha Karkaz, ar seizh spazhad a servije dirak ar roue Asueruz,\n11 degas Vasti ar rouanez dirak ar roue, gant ar gurunenn roueel, evit diskouez d’an dud ha d’ar briñsed he c’haerded, rak kaer e oa he dremm.\n12 Met ar rouanez Vasti ne fellas ket dezhi sentiñ ouzh ar gourc’hemenn en doa roet dezhi ar roue dre ar spazhidi. Hag ar roue a gounnaras meurbet, e fulor en em danas ennañ.\n13 Neuze ar roue a gomzas d’ar re fur o doa anaoudegezh an amzerioù. Rak evel-se e rae ar roue gant e aferioù, e-keñver an holl re a anaveze al lezenn hag ar varn.\n14 Ar re dostañ outañ a oa Karshena, Shetar, Admata, Tarsiz, Merez, Marsena ha Memukan, seizh priñs eus Persia hag eus Media, a wele dremm ar roue, hag a zalc’he ar renk kentañ er rouantelezh.\n15 Petra a raimp hervez al lezenn d’ar rouanez Vasti, dre ma n’he deus ket sentet ouzh an urzh en doa roet dezhi ar roue Asueruz dre ar spazhidi?\n16 Neuze Memukan a lavaras dirak ar roue hag ar briñsed: Ar rouanez Vasti n’he deus ket graet fall e-keñver ar roue hepken, met ivez e-keñver an holl briñsed hag an holl bobloù a zo en holl broviñsoù ar roue Asueruz.\n17 Rak ar pezh he deus graet ar rouanez a vo anavezet gant an holl wragez, hag a raio dezho disprizañ o friedoù; lavarout a raint: Ar roue Asueruz en doa gourc’hemennet degas dezhañ ar rouanez, ha n’eo ket deuet.\n18 Hiziv, priñsezed Persia ha Media, o vezañ anavezet ar pezh he deus graet ar rouanez, a responto en hevelep doare da holl briñsed ar roue. Hag e c’hoarvezo kalz a zispriz hag a gounnar.\n19 Mar kav mat ar roue, ra vo embannet un urzh roueel eus e berzh, ha ra vo skrivet e lezennoù Persia ha Media, ha ra vo didorrus, penaos na zeuio ken Vasti dirak ar roue Asueruz, hag e roio ar roue ar vriegezh a rouanez da unan all, gwelloc’h egeti.\n20 Ha pa vo anavezet an urzh en devo graet ar roue, en e holl rouantelezh, daoust pegen bras eo, an holl wragez a enoro o friedoù, eus ar brasañ d’ar bihanañ.\n21 Ar gomz-se a blijas d’ar roue ha d’e briñsed, hag ar roue a reas hervez ar pezh en doa lavaret Memukan.\n22 Kas a reas lizheroù da holl broviñsoù ar roue, da bep proviñs hervez e zoare da skrivañ ha da bep pobl hervez e yezh, evit ma vefe pep gwaz mestr en e di. Embannet e voe hervez yezh pep pobl.\n1 Goude an traoù-se, pa voe sioulaet kounnar ar roue Asueruz, en doe soñj eus Vasti hag eus ar pezh he doa graet, hag eus ar pezh en doa divizet en he c’heñver.\n2 An dud yaouank a servije ar roue a lavaras: Ra vo klasket evit ar roue merc’hed yaouank gwerc’h ha koant,\n3 ha ra lakaio ar roue kefridiourien en holl broviñsoù e rouantelezh, da zastum an holl verc’hed yaouank gwerc’h ha koant e Suza ar gêrbenn, e ti ar gwragez, dindan evezh Hegai spazhad ar roue, diwaller ar gwragez, ha ra vo roet dezho ar pezh a zo ret evit en em gempenn.\n4 Hag ar plac’h yaouank a blijo d’ar roue a reno e-lec’h Vasti. Kement-se a blijas d’ar roue, hag e reas evel-se.\n5 Hag e oa e Suza ar gêrbenn ur Yuzev anvet Mardoke, mab Jair, mab Shimei, mab Kish, ur Benjaminad,\n6 a oa bet harluet eus Jeruzalem gant ar brizonidi harluet gant Jekonia roue Juda, en doa harluet Nebukadnezar roue Babilon.\n7 Sevel a rae Hadasa, hag a zo Ester, merc’h e eontr, rak n’he doa na tad na mamm. Ar plac’h yaouank a oa a vent kaer ha koant. Goude marv he zad hag he mamm, Mardoke en doa he c’hemeret evel e verc’h.\n8 Pa voe anavezet komz hag urzh ar roue, ha ma voe dastumet un niver bras a verc’hed e Suza ar gêrbenn dindan evezh Hegai, Ester a voe degaset da di ar roue dindan evezh Hegai, diwaller ar gwragez.\n9 Ar plac’h yaouank a blijas dezhañ hag a gavas gras dirazañ. Hastañ a reas reiñ dezhi ar pezh a oa ret evit en em gempenn hag evit he bevañs. Hag e roas dezhi seizh plac’h yaouank dibabet e ti ar roue, hag he lojañ a reas gant ar seizh plac’h yaouank-se er gwellañ lec’h eus ti ar gwragez.\n10 Ester ne zisklêrias ket he fobl nag he ganedigezh, rak Mardoke en doa urzhiet dezhi na zisklêrje netra.\n11 Bemdez Mardoke a bourmene dirak leurenn ti ar gwragez, evit gouzout penaos edo an traoù gant Ester ha petra e vije graet dezhi.\n12 Pa errue gant pep plac’h yaouank an dro da vont da gavout ar roue Asueruz, goude bezañ graet hervez al lezenn e-pad daouzek miz, rak evel-se en em rae deizioù o c’hempennadur, c’hwezh miz gant eoul mir, ha c’hwec’h miz gant c’hwezhioù-mat hag ezañsoù a bep seurt evit gwragez,\n13 neuze, ar plac’h yaouank a yae da gavout ar roue. Kement tra a c’houlenne a veze roet dezhi, evit kas ganti eus ti ar gwragez da di ar roue.\n14 Mont a rae e-barzh d’abardaez, ha diouzh ar beure e tistroe da eil ti ar gwragez, dindan evezh Shaashgaz, spazhad ar roue, diwaller ar serc’hed. Ne yae ken etrezek ar roue, nemet hag e c’hoantafe ar roue hag e vefe galvet dre hec’h anv.\n15 Pa erruas tro Ester merc’h Abikail, eontr Mardoke, en doa he c’hemeret evel e verc’h, da vont da gavout ar roue, ne c’houlennas netra nemet ar pezh a lavarfe Hegai spazhad ar roue, diwaller ar gwragez. Ester a gave gras dirak an holl re a wele anezhi.\n16 Evel-se Ester a voe degaset d’ar roue Asueruz, d’e di roueel, d’an dekvet miz, a oa miz Tevet, er seizhvet bloaz eus e ren.\n17 Ar roue a garas Ester muioc’h eget an holl wragez, hi a gavas gras ha madelezh dirazañ muioc’h eget an holl werc’hezed. Lakaat a reas ar gurunenn roueel war he fenn, hag e reas anezhi rouaned e-lec’h Vasti.\n18 Ar roue a reas ur fest bras evit e holl briñsed hag e servijerien, fest Ester. Hag e roas diskuizh d’ar proviñsoù, ha donezonoù hervez largentez ar roue.\n19 Evel ma oa dastumet ar gwerc’hezed un eil gwech, Mardoke a oa azezet ouzh dor ar roue.\n20 Ester n’he doa ket disklêriet he ganedigezh nag he fobl, evel m’en doa urzhiet dezhi Mardoke, rak ober a rae hervez komzoù Mardoke, evel pa oa savet en e di.\n21 En deizioù-se, e-pad ma oa azezet Mardoke ouzh dor ar roue, Bigtan ha Teresh, daou eus spazhidi ar roue a-douez gwarded an treuzoù, o vezañ aet droug enno, a glaske lakaat o dorn war ar roue Asueruz.\n22 Mardoke a ouezas kement-se, hag en roas da anavezout da Ester. Ester en lavaras d’ar roue a-berzh Mardoke.\n23 Enklasket e voe an dra, ha kavet e oa gwir. An daou a voe krouget ouzh ur wezenn, ha kement-se a voe skrivet e levr an Danevelloù dirak ar roue.\n1 Goude an traoù-se, ar roue Asueruz a uhelaas Haman mab Hammedata an Agagad. E sevel a reas hag e lakaas e gador dreist hini an holl briñsed a oa gantañ.\n2 Holl servijerien ar roue a oa ouzh dor ar roue a blege hag a stoue dirak Haman, rak ar roue en doa gourc’hemennet-se en e geñver. Met Mardoke ne blege ket ha ne stoue ket dirazañ.\n3 Servijerien ar roue a oa ouzh dor ar roue a lavaras da Vardoke: Perak e torrez gourc’hemenn ar roue?\n4 Goude bezañ lavaret dezhañ kement-se e-pad meur a zevezh, ne selaoue ket anezho, hag henn lavarjont da Haman, evit gwelout ha derc’hel a raje start Mardoke; rak lavaret en doa dezho e oa Yuzev.\n5 Haman a welas na blege ket ha na stoue ket Mardoke dirazañ, hag Haman a voe leun a fulor.\n6 Met ne brize ket lakaat e dorn war Vardoke e-unan, rak diskuliet e oa bet dezhañ pobl Mardoke. Hag Haman a glaskas distrujañ an holl Yuzevien a oa dre-holl e rouantelezh Asueruz, dre ma oant pobl Mardoke.\n7 D’ar miz kentañ, a zo miz Nisan, en daouzekvet bloaz eus ar roue Asueruz, e voe taolet ar Pour, da lavarout eo ar sord, dirak Haman, evit pep devezh ha bep miz, betek an daouzekvet miz, a zo miz Adar.\n8 Haman a lavaras d’ar roue Asueruz: Bez’ ez eus ur bobl, stlabezet e-touez ar pobloù dre holl broviñsoù da rouantelezh, en em zalc’h a-du gant lezennoù disheñvel diouzh re an holl bobloù, ha ne viront ket lezennoù ar roue. N’eo ket dereat d’ar roue o lezel evel-se.\n9 Mar kav mat ar roue, ra vo skrivet evit o distrujañ, hag e lakain etre daouarn ar velestrourien dek mil talant arc’hant (~ 300 tonenn), evit ma vint kaset e teñzorioù ar roue.\n10 Ar roue a lamas e walenn eus e zorn hag a roas anezhi da Haman mab Hammedata an Agagad, enebour ar Yuzevien.\n11 Hag ar roue a lavaras da Haman: An arc’hant a zo roet dit, koulz ar bobl-se, da ober ganto evel ma kari.\n12 D’an trizekvet deiz eus ar miz kentañ e voe galvet skriverien ar roue, hag e voe skrivet ar pezh en doa gourc’hemennet Haman da ofiserien ar roue, da c’houarnourien pep proviñs, da briñsed pep pobl, da bep proviñs hervez e zoare da skrivañ ha da bep pobl hervez e yezh. Kement-se a voe skrivet en anv ar roue Asueruz, ha siellet gant gwalenn ar roue.\n13 Hag al lizheroù a voe kaset dre rederien da holl broviñsoù ar roue, evit ma vije kaset da get, lazhet, distrujet an holl Yuzevien, ar re yaouank evel ar re gozh, ar vugale hag ar maouezed, en un hevelep devezh, an trizekvet eus an daouzekvet miz, a zo miz Adar, ha ma vije preizhet o madoù.\n14 Al lizheroù skrivet evel-se a zouge ma vije embannet an urzh-se e pep proviñs, ha ma vije meneget d’an holl bobloù, evit bezañ prest a-benn an deiz-se.\n15 Ar rederien a hastas buan war c’hourc’hemenn ar roue, hag an urzh a voe ivez embannet e Suza ar gêrbenn. E-pad ma oa ar roue hag Haman azezet da evañ, kêr Suza a oa mantret.\n1 Pa anavezas Mardoke ar pezh a c’hoarveze, e rogas e zilhad, e wiskas ur sac’h ha ludu, hag ez eas dre gêr o krial gant kriadennoù kreñv ha c’hwerv.\n2 Hag e teuas betek dirak dor ar roue, rak ne c’helle den gwisket gant ur sac’h mont dre zor ar roue.\n3 Hag e pep proviñs, el lec’hioù ma oa erruet urzh ar roue hag e gemenn, ar Yuzevien a voe en ur glac’har bras, o yunañ, o ouelañ hag oc’h hirvoudiñ. Kalz a c’hourveze war seier ha ludu.\n4 Mitizhien Ester hag he spazhidi a zeuas d’he c’havout hag a lavaras dezhi kement-se. Ar rouanez a voe gwall spouronet, hag e kasas dilhad da wiskañ Mardoke, evit ma lamje e sac’h diwarnañ, met n’o c’hemeras ket.\n5 Neuze Ester a c’halvas Hatak, unan eus spazhidi ar roue, a oa bet lakaet evit he servijañ; hag hi a c’hourc’hemennas dezhañ goulenn digant Mardoke petra en devoa ha perak e rae evel-se.\n6 Hatak a yeas eta da gavout Mardoke war al leurgêr a oa dirak dor ar roue.\n7 Mardoke a zisklêrias dezhañ kement a oa c’hoarvezet ha pegement a arc’hant en doa prometet Haman da baeañ da deñzor ar roue diwar-benn ar Yuzevien, evit o distrujañ.\n8 Hag e roas dezhañ un eilskrid eus ar skrid-urzh a oa bet embannet e Suza d’o distrujañ, evit e ziskouez da Ester ha reiñ dezhi da gompren an traoù, hag evit lavarout dezhi mont da di ar roue ha goulenn digantañ gras hag e aspediñ e-keñver ar bobl.\n9 Hatak a zeuas da zisklêriañ da Ester komzoù Mardoke.\n10 Ester a gomzas ouzh Hatak, hag a c’hourc’hemennas dezhañ lavarout da Vardoke:\n11 Holl servijerien ar roue ha pobl proviñsoù ar roue a anavez ez eus ul lezenn penaos piv bennak, den pe maouez, a ya e ti ar roue, e leurenn an diabarzh, hep bezañ bet galvet, a zo lakaet d’ar marv, nemet ec’h astenn dezhañ ar roue e vazh aour, rak a-gement-se e c’hell bevañ. Ha me n’on ket bet galvet da di ar roue abaoe tregont devezh.\n12 Kaset e voe komzoù Ester da Vardoke.\n13 Mardoke a reas respont da Ester: Na soñj ket enni da-unan, dre ma’z out e ti ar roue, e c’helli tec’hout da-unan a-douez an holl Yuzevien.\n14 Mar tavez en amzer-mañ, sikour ha silvidigezh a savo eus ul lec’h all bennak, met te ha ti da dad a yelo da get. Ha piv a oar ha n’eo ket evit un amzer evel houmañ ez out deuet d’ar rouantelezh?\n15 Ester a reas respont da Vardoke:\n16 Kae, dastum an holl Yuzevien a zo e Suza, yunit evidon, na zebrit ha na evit netra e-pad tri deiz, ken en noz evel en deiz, me ha va mitizhien a yuno ivez, ha goude ez in da gavout ar roue evel-se, petra bennak ma’z eo enep al lezenn, ha ma c’hoarvez e varvin, me a varvo!\n17 Mardoke a yeas hag a reas kement he doa gourc’hemennet dezhañ Ester.\n1 D’an trede deiz Ester a wiskas he dilhad rouanez hag en em zalc’has e leurenn an diabarzh eus ti ar roue, a oa dirak ti ar roue. Ar roue a oa azezet war dron e rouantelezh, en ti roueel, e-tal dor an ti.\n2 Pa welas ar rouanez Ester en em zalc’he war al leurenn, houmañ a gavas gras dirazañ. Ar roue a astennas da Ester ar vazh-roue aour a oa en e zorn. Ester a dostaas hag a stokas ouzh penn ar vazh.\n3 Ar roue a lavaras dezhi: Petra a zo ganit, rouanez Ester, petra a c’houlennez? Ha pa vefe an hanter eus ar rouantelezh, roet e vo dit.\n4 Ester a respontas: Mar kav mat ar roue, ra zeuio ar roue gant Haman hiziv d’ar fest am eus aozet evitañ.\n5 Hag ar roue a lavaras: Galvit buan Haman, evit ober ar pezh he deus lavaret Ester. Hag e teuas ar roue gant Haman d’ar fest he doa aozet Ester.\n6 Ar roue a lavaras da Ester, e-pad ma veze evet ar gwin: Petra a c’houlennez? Roet e vo dit. Petra eo da c’hoant? Ha pa vefe an hanter eus ar rouantelezh, roet e vo dit.\n7 Ester a respontas o lavarout: Setu va goulenn ha va c’hoant:\n8 Mar em eus kavet gras dirak ar roue, ha mar kav mat ar roue reiñ din va goulenn hag ober hervez va c’hoant, ra zeuio ar roue gant Haman d’ar fest a aozin evito, ha warc’hoazh e rin hervez ar pezh en deus lavaret ar roue.\n9 Haman a yeas, en deiz-se, seder ha laouen e galon. Met pa welas ouzh dor ar roue Mardoke ha ne savas ket ha ne fiñvas ket evitañ, e voe leun a gounnar a-enep Mardoke.\n10 Met Haman en em zalc’has hag a yeas d’ar gêr hag a gasas da gerc’hat e vignoned ha Zeresh e wreg.\n11 Neuze Haman a gomzas dezho diwar-benn gloar e binvidigezhioù, niver e vibien, kement en doa graet ar roue evit e uhelaat, ha penaos en doa e savet dreist priñsed ha servijerien ar roue.\n12 Haman a lavaras ivez: Zoken ar rouanez Ester n’he deus pedet nemedon da zont gant ar roue d’ar fest he deus graet, ha warc’hoazh ez on pedet ganti da vont adarre gant ar roue.\n13 Met kement-se holl n’eo ket a-walc’h din, e-keit ha ma welin Mardoke ar Yuzev azezet ouzh dor ar roue.\n14 Zeresh e wreg, hag e holl vignoned, a lavaras: Ra vo graet ur post-kroug uhel a hanter-kant ilinad (~ pemp metr warn-ugent), ha warc’hoazh beure lavar d’ar roue ma vo krouget Mardoke eno, ha kae laouen d’ar fest gant ar roue. An dra-se a blijas da Haman, hag e reas ober ar post-kroug.\n1 En noz-se ar roue ne c’hellas ket kousket, hag e c’hourc’hemennas degas levr an eñvorioù: an Danevelloù. Hag e voent lennet dirak ar roue.\n2 Hag e voe kavet skrivet en doa disklêriet Mardoke diwar-benn Bigtan ha Teresh, daou eus spazhidi ar roue a-douez gwarded an treuzoù, o doa klasket lakaat o dorn war ar roue Asueruz.\n3 Ar roue a lavaras: Peseurt enor ha peseurt bri a zo bet kinniget da Vardoke evit kement-se? Ha tud ar roue a servije anezhañ a respontas: N’eus bet graet netra evitañ.\n4 Ar roue a lavaras: Piv a zo el leurenn? Haman a oa deuet e leurenn an diavaez eus ti ar roue, evit lavarout d’ar roue krougañ Mardoke d’ar post-kroug en doa prientet evitañ.\n5 Tud ar roue a lavaras dezhañ: Setu Haman a zo el leurenn; hag ar roue a lavaras: Ra zeuio-tre!\n6 Haman eta a zeuas, hag ar roue a lavaras dezhañ: Petra a vo graet evit un den a fell d’ar roue enoriñ? Haman a lavaras en e galon: Da biv e fellfe d’ar roue ober muioc’h a enor eget din-me?\n7 Hag Haman a lavaras d’ar roue: Diwar-benn an den a fell d’ar roue enoriñ,\n8 ra vo degaset dezhañ dilhad roueel en deus gwisket ar roue, hag ur marc’h en deus aet ar roue warnañ, ra vo lakaet ur gurunenn roueel war e benn,\n9 ra vo roet an dilhad-se hag ar marc’h-se da unan eus priñsed uhelañ ar roue, ra vo gwisket an den a fell d’ar roue enoriñ, ra vo graet dezhañ mont war varc’h dre straedoù kêr, ra vo huchet dirazañ: Evel-se e vez graet d’an den a fell d’ar roue enoriñ!\n10 Neuze ar roue a lavaras da Haman: Hast buan, kemer an dilhad hag ar marc’h evel m’ec’h eus lavaret, ha gra evel-se da Vardoke ar Yuzev, a zo azezet ouzh dor ar roue. Na vank d’ober netra eus ar pezh ac’h eus lavaret.\n11 Hag Haman a gemeras an dilhad hag ar marc’h, a wiskas Mardoke hag a lakaas anezhañ da vont war varc’h dre straedoù kêr, en ur huchal dirazañ: Evel-se e vez graet d’an den a fell d’ar roue enoriñ!\n12 Goude-se, Mardoke a zistroas da zor ar roue, hag Haman en em dennas buan d’e di, gwall c’hlac’haret, goloet e benn.\n13 Hag Haman a gontas da Zeresh e wreg ha da e holl vignoned kement a oa c’hoarvezet. Neuze e re fur ha Zeresh e wreg a lavaras: Mard eo Mardoke, ha te a grogas da gouezhañ dirazañ, eus gouenn ar Yuzevien, ne drec’hi ket warnañ, met kouezhañ a ri dirazañ.\n14 Hag evel ma komzent c’hoazh gantañ, spazhidi ar roue a zeuas hag a hastas degas Haman d’ar fest aozet gant Ester.\n1 Ar roue hag Haman a zeuas d’ar fest da di ar rouanez Ester.\n2 Hag en eil deiz-se, ar roue a lavaras c’hoazh da Ester, e-pad ma veze evet ar gwin: Petra a c’houlennez rouanez Ester? Roet e vo dit. Petra eo da c’hoant? Ha pa vefe an hanter eus ar rouantelezh, roet e vo dit.\n3 Ar rouanez Ester a respontas o lavarout: Mar em eus kavet gras dirazout, o roue, ha mar kav mat ar roue, ra vo roet din va buhez hervez va goulenn, ha va fobl hervez va c’hoant!\n4 Rak gwerzhet omp bet, me ha va fobl, da vezañ distrujet, lazhet, kaset da get. Ma vijemp gwerzhet evit bezañ sklaved ha mitizhien, am bije tavet, petra bennak ma ne c’hellje ket ar gwasker dic’haouiñ ar c’holl evit ar roue.\n5 Hag ar roue Asueruz a gomzas ouzh ar rouanez Ester o lavarout: Piv eo, ha pelec’h emañ an den en deus kredet en e galon ober kement-se?\n6 Hag Ester a lavaras: Ar gwasker hag an enebour eo an den fall-mañ, Haman. Hag Haman a voe spontet dirak ar roue hag ar rouanez.\n7 Hag ar roue, en e fulor, a savas eus ar fest hag a yeas e liorzh ar palez. Haman a chomas evit azgoulenn e vuhez digant ar rouanez Ester, rak gwelout a rae en doa divizet ar roue e goll.\n8 Pa zistroas ar roue eus liorzh ar palez da di ar fest, Haman a oa kouezhet war ar gwele ma oa Ester warnañ. Ar roue a lavaras: Hag e vefe feuls e-keñver ar rouanez dirazon, en ti-mañ? Adalek ma voe deuet ar gomz-se eus genoù ar roue, e voe goloet e zremm da Haman.\n9 Hag Harbona, unan eus ar spazhidi, a lavaras dirak ar roue: Setu, ar post-kroug en deus graet Haman evit Mardoke, an hini en deus komzet evit mad ar roue, a zo savet e ti Haman, uhel a hanter-kant ilinad. Ar roue a lavaras: Ra vo krouget eno.\n10 Hag e krougjont Haman ouzh ar post en doa prientet evit Mardoke. Hag e voe sioulaet kounnar ar roue.\n1 En deiz-se, ar roue Asueruz a roas d’ar rouanez Ester ti Haman, gwasker ar Yuzevien. Ha Mardoke a zeuas dirak ar roue, rak Ester he doa disklêriet piv e oa dezhi.\n2 Ar roue a gemeras e walenn en doa graet lemel digant Haman, hag en roas da Vardoke. Hag Ester a lakaas Mardoke war di Haman.\n3 Hag e kendalc’has Ester da gomz dirak ar roue, hag en em daolas d’e dreid o ouelañ, hag e pedas anezhañ da virout ouzh drougiezh Haman an Agagad d’oberiañ er pezh en doa iriennet a-enep ar Yuzevien.\n4 Ar roue a astennas da Ester ar vazh-roue aour. Ester a savas hag en em zalc’has en he sav dirak ar roue,\n5 hag e lavaras: Mar kav mat ar roue ha mar em eus kavet gras dirazañ, mar seblant dereat an dra d’ar roue ha mard on plijus dezhañ, ra vo skrivet evit terriñ al lizheroù a sell ouzh irienn Haman mab Hammedata an Agagad, hag en doa skrivet evit distrujañ ar Yuzevien a zo en holl broviñsoù ar roue.\n6 Rak penaos e c’hellfen gwelout an droug a dizhfe va fobl, penaos e c’hellfen gwelout distruj va gouenn?\n7 Neuze ar roue Asueruz a lavaras d’ar rouanez Ester ha d’ar Yuzev Mardoke: Setu, roet em eus ti Haman da Ester, ha krouget eo bet d’ar post-kroug dre m’en doa astennet e zorn a-enep ar Yuzevien.\n8 C’hwi eta, skrivit en anv ar roue e-keñver ar Yuzevien evel ma kavot mat, ha siellit gant gwalenn ar roue. Rak ur skrid, pa vez skrivet en anv ar roue ha siellet gant gwalenn ar roue, ne c’hell ket bezañ torret.\n9 Kerkent, d’an trede deiz warn-ugent eus an trede miz, a zo miz Sivan, skriverien ar roue a voe galvet. Hag e voe skrivet d’ar Yuzevien kement a c’hourc’hemennas Mardoke, da ofiserien, da c’houarnourien ha da briñsed ar proviñsoù a oa adalek India betek Etiopia, kant seizh proviñs warn-ugent, da bep proviñs hervez e zoare da skrivañ ha da bep pobl hervez e yezh, ha d’ar Yuzevien hervez o doare da skrivañ hag hervez o yezh.\n10 Skrivet e voe eta en anv ar roue Asueruz, hag e voe siellet al lizheroù gant gwalenn ar roue. Goude e voent kaset dre rederien war gezeg pe war vuled ganet eus kezekenned.\n11 Al lizheroù a aotree ar Yuzevien a oa e pep kêr d’en em zastum ha d’en em zerc’hel evit difenn o buhez, da zistrujañ, lazhañ ha kas da get pep galloud a bobl hag a broviñs o gwaskfe hag a breizhfe o madoù, kenkoulz ar vugale hag ar maouezed,\n12 ha kement-se en un hevelep deiz, en holl broviñsoù ar roue Asueruz, en trizekvet deiz eus an daouzekvet miz, a zo miz Adar.\n13 Al lizheroù skrivet evel-se a zouge ma vije embannet an urzh-se e pep proviñs, ha ma vije meneget d’an holl bobloù, evit ma vije prest ar Yuzevien, en deiz-se, d’en em veñjiñ eus o enebourien.\n14 Ar rederien pignet war gezeg ha war vuled a hastas buan-tre war c’hourc’hemenn ar roue, hag an urzh a voe ivez embannet e Suza ar gêrbenn.\n15 Mardoke a zeuas a-zirak ar roue, gant dilhad roueel limestra ha gwenn, ur gurunenn vras a aour, hag ur vantell a lin fin ha tane. Kêr Suza a laoske youc’hadennoù hag a laouenae.\n16 Bez’ e voe evit ar Yuzevien eurvad, eürusted, laouenidigezh hag enor.\n17 E pep proviñs hag e pep kêr, el lec’hioù ma oa erruet urzh ar roue hag e gemenn, e voe e-touez ar Yuzevien laouenidigezh hag eürusted, festoù ha deizioù gouel. Ha kalz a dud a-douez pobloù ar vro en em reas Yuzevien, rak spont ar Yuzevien a oa kouezhet warno.\n1 D’an trizekvet deiz eus an daouzekvet miz, a zo miz Adar, pa’c’h erruas an deiz evit seveniñ urzh ar roue hag e gemenn, an deiz ma c’hortoze enebourien ar Yuzevien bezañ mestroù warno, ar c’hontrol a voe, ar Yuzevien a voe mestroù war ar re a gasae anezho.\n2 Ar Yuzevien en em zastumas en o c’hêrioù, dre holl broviñsoù ar roue Asueruz, evit lakaat o dorn war ar re a glaske o c’holl. Ha den ne c’helle derc’hel dirazo, rak an aon razo a oa kouezhet war an holl bobloù.\n3 Hag holl briñsed ar proviñsoù, an ofiserien, ar c’houarnourien hag holl velestrourien ar roue a skoazellas ar Yuzevien, rak spont Mardoke a oa kouezhet warno.\n4 Rak Mardoke a oa bras e ti ar roue, hag ar brud mat anezhañ en em strewe dre an holl broviñsoù, rak ez ae an den Mardoke war vrasaat.\n5 Ar Yuzevien a skoas war o holl enebourien a daolioù kleze, hag e voe ul lazhadeg hag un distruj. Ober a rejont evel ma plije dezho d’ar re o c’hasae.\n6 E Suza ar gêrbenn, ar Yuzevien a lazhas hag a lakaas da varv pemp kant den,\n7 ha Parshandata, Dalfon, Aspata,\n9 Parmashta, Arizai, Aridai, Vajezata\n10 hag e lazhjont dek mab Haman mab Hammedata, enebour ar Yuzevien. Met ne lakajont ket o daouarn d’ar breizhadeg.\n11 En deiz-se e voe lavaret d’ar roue niver ar re a oa bet lazhet e Suza ar gêrbenn.\n12 Hag ar roue a lavaras d’ar rouanez Ester: E Suza ar gêrbenn, ar Yuzevien o deus lazhet ha lakaet da varv pemp kant den ha dek mab Haman. Petra o devo graet en nemorant eus proviñsoù ar roue? Petra a c’houlennez? Roet e vo dit. Petra eo da c’hoant c’hoazh? Graet e vo dit.\n13 Ester a lavaras: Mar kav mat ar roue, ra vo aotreet warc’hoazh adarre d’ar Yuzevien a zo e Suza ober hervez an urzh a hiziv, ha ra vo lakaet a-ispilh ouzh ar post dek mab Haman.\n14 Hag ar roue a urzhias ober evel-se. An urzh a voe embannet e Suza, ha dek mab Haman a voe lakaet a-ispilh.\n15 Ar Yuzevien a oa e Suza en em zastumas c’hoazh d’ar pevarzekvet deiz eus miz Adar, hag e lazhjont e Suza tri c’hant den. Met ne lakajont ket o daouarn d’ar breizhadeg.\n16 An nemorant eus ar Yuzevien, a oa e proviñsoù ar roue, en em zastumas hag en em zalc’has evit difenn o buhez, hag o doe diskuizh eus o enebourien, hag e lazhjont pemzek mil den ha tri-ugent eus ar re a gasae anezho. Met ne lakajont ket o daouarn d’ar breizhadeg.\n17 Kement-se a c’hoarvezas d’an trizekvet deiz a viz Adar. D’ar pevarzekvet deiz e tiskuizhjont, hag e rejont anezhañ un devezh fest ha levenez.\n18 Ar Yuzevien a oa e Suza en em zastumas d’an trizekvet deiz ha d’ar pevarzekvet deiz, hag e tiskuizhjont d’ar pemzekvet, hag e rejont anezhañ un devezh fest ha levenez.\n19 Setu perak ar Yuzevien diwar ar maez, a zo o chom e kêrioù n’int ket serret gant mogerioù, a ra gant ar pevarzekvet deiz a viz Adar un devezh levenez ha fest, un deiz gouel, ma kaser profoù an eil d’egile.\n20 Mardoke a skrivas an traoù-mañ, hag a gasas lizheroù d’an holl Yuzevien a oa en holl broviñsoù ar roue Asueruz, ar re dost hag ar re bell,\n21 evit gourc’hemenn dezho, bep bloaz, lidañ ar pevarzekvet deiz hag ar pemzekvet deiz a viz Adar,\n22 evel deizioù m’o doa diskuizhet ar Yuzevien eus o enebourien, hag evel ar miz ma voe kemmet o enkrez e levenez hag o c’hañv e devezh gouel, hag ober anezho devezhioù fest ha levenez, ma kaser profoù an eil d’egile ha ma reer donezonoù d’ar beorien.\n23 Ar Yuzevien a gendalc’has gant ar pezh e oant en em lakaet d’ober, ha gant ar pezh en doa skrivet Mardoke dezho,\n24 rak Haman mab Hammedata an Agagad, enebour ar Yuzevien, en doa iriennet a-enep ar Yuzevien evit o distrujañ, hag en doa taolet ar Pour, da lavarout eo ar sord, evit o c’has da get hag o distrujañ;\n25 met pa voe deuet Ester dirak ar roue, hemañ a c’hourc’hemennas dre lizheroù ma kouezhfe war benn Haman an irienn fall en doa ijinet a-enep ar Yuzevien, ha ma vefe krouget, eñ hag e vibien, ouzh ar post.\n26 Setu perak ez eo anvet an deizioù-se Pourim, eus ar ger Pour. Hag hervez komzoù al lizher-se, hervez ar pezh o doa gwelet hag ar pezh a oa c’hoarvezet ganto,\n27 ar Yuzevien a ziazezas hag a degemeras evito, hag evit o diskennidi, hag evit an holl re en em unanfe dezho, e oa ret lidañ bep bloaz an daou zeiz-se, hervez ar reolenn skrivet hag hervez ar c’houlz merket.\n28 An deizioù-se a zlee bezañ eñvoret ha lidet a oad da oad, e pep tiegezh, e pep proviñs, e pep kêr, hag an deizioù Pourim-mañ ne zleent ket mont da netra e-touez ar Yuzevien, na eñvoradur anezho mont da get e-touez o diskennidi.\n29 Ar rouanez Ester merc’h Abikail hag ar Yuzev Mardoke a skrivas gant o holl nerzh, evit startaat un eil gwech al lizher-se diwar-benn ar Pourim.\n30 Kaset e voe lizheroù d’an holl Yuzevien er c’hant seizh proviñs warn-ugent eus rouantelezh Asueruz, gant komzoù a beoc’h hag a fealded,\n31 evit diazezañ an deizioù Pourim-mañ en o c’houlz, evel m’o doa o diazezet ar Yuzev Mardoke hag ar rouanez Ester evito o-unan hag evel m’o doa o diazezet evit o diskennidi, da geñver o yunoù hag o hirvoudoù.\n32 Evel-se urzh Ester a ziazezas an traoù e-keñver ar Pourim, hag ez eo bet skrivet el levr.\n1 Hag ar roue Asueruz a lakaas tailhoù war ar vro ha war inizi ar mor.\n2 Diwar-benn an holl oberoù eus galloud ha nerzh Mardoke, ha diwar-benn munudoù e vraster, rak uhelaet e voe gant ar roue, ha n’eo ket skrivet e levr Danevelloù rouaned Media ha Persia?\n3 Rak ar Yuzev Mardoke a voe an eil goude Asueruz, hag e voe bras e-touez ar Yuzevien, plijus d’e vreudeur niverus, o klask mad e bobl hag o komz evit eurvad e holl ouenn.


Renaissance de la Harpe Celtique - Wikipedia\nRenaissance de la Harpe Celtique zo ur bladenn gant Alan Stivell, deuet er-maez e 1971 e ti Philips. E drede albom e oa, an eil gouestlet d'an delenn geltiek nevez, krouet gant e dad Georges Cochevelou er bloavezhioù 1950. Priz an Akademiezh Charles-Cros a voe roet d'an albom e Bro-C'hall, ha meneget e voe er Grammy Awards e SUA.\nE-touez ar pezhioù ez eus ur pennad, an hini kentaén, diwar-benn mojenn ker Is, p'emañ an eil diwar-benn gwerzioù,(Marv Pontkalleg hag Eliz Iza), gant tammoù sonerezh kembreat evit an delenn. Ar peurrest zo dediet da sonerezh ar broioù gouezelek (Iwerzhon, Skos, Manav).\nAdtapet diwar « https://br.wikipedia.org/w/index.php?title=Renaissance_de_la_Harpe_Celtique&oldid=1848779 »\nPladennoù Alan Stivell


Mali | Korn an dudi\nPosted: 9 Ebrel 2015 in Sinema\nTikedennoù:drama, Islam, Mali\nTimbuktu a zo un drama gall ha maouritanieg gant Abderrahmane Sissako deuet maez er C’hwec’hkorn e miz Mae 2014.\nResevet en deus e Cannes daou briz, ha seizh er Césars (!), en o zouez hini ar gwellañ film hag hini ar gwellañ sevenour.\nAn digarez ‘m eus bet d’e welet, evel daou film all (a vo kaoz dioute amañ a-raok pell), da geñver nevez-amzer ar sinema, tri devezh gant filmoù da 3€ en holl salioù, dreist !\nKontañ a ra ar film cheñchamant buhez an dud kostez Timbuktu, er Mali, goude donedigezh islamisted estremour er vro, o lakaat « o » charia da ren, dre an nerzh ma vez ret, gant sikour « polis an Islam ». Difennet eo ar sonerezh, c’hoarzhin, butuniñ, pe zoken c’hoari mell-droad, hag a bep seurt traoù all…\nKidane a zo mesaer. Bevañ a ra en dezerzh, nepell deus ar gêrbenn, gant e wreg Satima hag o merc’h Toya. N’int ket pinvidik-mor met chichant a-walc’h eo o buhez.\nEvit ober berr e c’haller lâret ez eo Timbuktu ur film ken brav ha kriz.\nBrave eo ar skeudennoù dre vras, gweledvaoù ar Mali, an dud zoken (Toya, sa skouer, a zo moutig tout).\nUn heug eo gwelet petra c’hoarvez d’an tudennoù abalamour da mennozhioù an integristed ha da « bolis an Islam », da geñver plas ar merc’hed da skouer, met ket hepken, pell ac’hann.\nArvestoù-zo a zo brav ha fromus war an dro. Difennet eo d’ar baotred c’hoari mell-droad, peotramant e vezont skourjezet, setu e reont memestra, divolotenn. Ar c’hrogad « air football », filmet en ur mod koregrafel, a zo brav ken ez eo. Ur ganerez, kondaonet evit bezañ bet kendalc’het d’ober sonerezh pa oa difennet, a zo kreñv ha kalonek a-walc’h evit krediñ kanañ p’edo o resevout an taolioù-skourjez. Dre vras ez eo barrek-tre an aktourien, daoust dezho bezañ kentoc’h dianav.\nHa petra lâret eus talenn ar film, a cheñcho buhez an tudennoù pennañ ? Un dalenn-kemalenn (ur plañ-sekañs kôa ^^) hir, fromus ha meurdezus war an dro.\nM’ho peus c’hoant c’hoarzhin ha kaout plijadur, n’eo ket ar film-se eo ret gwelet. Met m’ho peus c’hoant gwelet ur film brav ha kreñv gant talennoù a chomo ‘pad pell war o eñvor, kudenn ebet. Deoc’h da welet hervezh o c’hoant.


Dastum bailhadoù ha dilerc’hioù bras : notennit an deiziadoù ! | GMVA\nGWENED - Digoradur un 3vet hentad divyezhek publik\nAnavout ar raktres Ostréapolis\nDrailhiñ ho struzh er gêr : posupl eo get an tolpad !\nUr c’hendiviz da zonet a-ziàr ar Pol Eskemm Liesvod\nDastum bailhadoù ha dilerc’hioù bras : notennit an deiziadoù !\nDegas a reomp da soñj deoc’h emañ deiziadurioù 2021 an dastum da bellgargiñ e lec’hienn internet an tolpad-kêrioù. Dre ur gartenn etreoberiat ivez e c’heller skriviñ e chomlec’h evit gouiet pegoulz e vez deizioù an dastum.\nTeir abadenn dastum dilerc’hioù bras a vez aozet ivez get Mor Bihan Gwened tolpad bep blez, e pep kumun, evit an dud n’hellont ket monet d’al lastezerezhioù. Trawalc’h eo lakat e anv er servij lastez. An dastum-se ne sell namet doc’h an dilerc’hioù bras (dafar gwele, gloestraj divountet, tidredanerezh bras), edan 1 m3 evit pep dastumadenn. Àr ribl an hent foran e ranker lakat an dilerc’hioù-se, d’enderv-noz e-raok deiz an dastum.\nLeuskel dilerc’hioù bras àr an tachad foran hep enskrivadur a vo evel diskargiñ lastez hep aotre. N’hellint ket bout dastumet get an tolpad-kêrioù, un dell-gastiz a c’hello bout hag un taol-kempenn fakturennet deoc’h get ar gumun.\nDeiziadoù termen d’em enskriviñ evit an dastum dilerc’hioù.\nEnskrivadur : 02 97 68 33 81.


Journal de Renaud Camus, samedi 23 décembre 2017\ncréée le mardi 26 décembre 2017, 19 h 23\nmodifiée le dimanche 4 février 2018, 18 h 23Samedi 23 décembre 2017. Toujours sur France Culture c’était ce matin Frédéric Lenoir, philosophe qui fait beaucoup parler de lui, ~~~~ ~~~~~~-~~~, ~~ ~~~~~~~ ~~’~~~ ~~~~~~ ~~~~ ~~~~~~~~. ~~~~~~~ ~~~ ~~~~~~~~~~ ~~~~ ~~~~~~ ~~’~~~~ qui lui fût ~~~~~~~~~~~~~~~~~ ~~~~~~, ~~~ ~~~~~~~~ Avatar, ~~~ ~~~~~~ ~~~~~~~~, ~~~~~ ~~~~~ ~~~ ~~~~~~~~~~ ~~’~~~~~~~ ~~~ ~~~~~~, ~~~ ~~~~~~~~~~~, ~~~ ~~~~~~~~~~~~~~ ~~~ ~~’~~~~~~~~~. ~~~ ~~~~~~~~~ ~~~~~~~~~~~ ~~~~ ~~~~ ~~~~~~~, sur leur douceur, ~~~~ ~~~~~ ~~~~~~~~ ~~~ ~~~~~~~~ ~~~~ ~~~ ~~~~~~ ~~~~ ~~~~~~~~~~ ~~ ~~~~~ ~~~~ ~~~~~~~~~, ~~~~ ~~~~~ ~~~~~~~~ ~~’~~~~~~~~~ ~~~~~~~~~~~~, ~~~~ ~~~~~ ~~~~~~~ ~~~ ~~~~~ ~~~ ~~~ ~~~~~~~~~~~~, pour faire de ~~~ ~~~~~~~~ ~~~ ~~~~~~ ~~~~~~~~~. ~~~~~~~~~~ ~~~~~~~~~~, ~~~~ ~~~~~~ ~~~, ~~ ~~~ ~~~~ ~~~~~~~~~, ~~~~~ ~~~ ~~~~~~, ~~~~~~~ ~~~ ~~~~ ~~~~ ~~~~~~~~~ ~~~~ ~~~~~~ ~~~ ~~~~~~~~ ~~ propos des femmes.\nBernard ~~~~~~~, ~~~~~ ~~~ ~~~~~~~~~ ~~~~~~~ ~~~ ~~~~ ~~~~~~ Ceci ~~’~~~~ ~~~~ ~~~’~~~ tableau, ~~~~ ~~~~~~~~ (~~~~~ entre autres), ~~~~ ~~~~ ~~~~ ~~~~~~~~~~~~ ~~~~~ ~~~ ~~~~~~ ~~~~~~~~, ~~~’~~~ n’en a jamais ~~~~~~~ ~~~~~~ ~~~~~. ~~~~~~ ~~~~~~~~ ~~~~~~ ~~’~~~ ~~~~~~~~~, ~~~ ~~~ ~~~~~~~, ~~~~ ~~~~~~~~, ~~~~~ ~~~ ~~~~-~~~~ ~~~ ~~~ ~~~~~~~~~-~~~~~~~~, ~~~ ~~’~~~~~~~~ ~~~~~~~~~ ~~~~ ~~~~~~~ ~~~~~~~~~~~~~~~~, ~~~~ ~~~~~~~~~, qui y avaient ~~~~~~~ ~~~~ ~~~~~~~~ ~~~~~~ ~~~~ ~~~~ ~~~~~~~, ~~~ ~~~~~ ~~~ ~~~~~~~~ ~~~~ ~~~~~~~ ~~~~~~~~ ~~~~~~~~, ~~~~~ ~~~~~~~ ~~~~ ~~~~~~~~~ ~~~ ~~~~ ~~~~~~~~~ ~~~~~~~~~~~~~. ~~~~~ ~~~~ ~~~~~~~ ~~~ stricte observance les ~~~~~~~~~~~~~ ~~~~~~ ~~~~~~~~~~ ~~~~~~~~, ~~~~~~~~~~ ~~~~ ~~~~~~~~~~~ ~~~~~~~ ~~~~ ~~~ ~~~~ ~~~~~~~~~~~~~ ~~~~~, ~~~ toutes.\nLenoir ~~~~~~-~~~ ~~~ ~~~’~~~ ~~~~ ? ~~~~~~-~~-~~~ ~~~~~~~~~ ~~~’~~~~ ~~~~~~~~ ~~~ ~~~~ ~~~~~~~ ~~~~~~~~~~~~~~ plus largement prépondérantes ~~~’~~~~~~ ~~~ ~~~ ~~~~~ ~~~~~ ~~~~~ ~~~~~~~ ~~~ ~~~ ~~~~~ ~~~~~ ~~~~~ ~~~~~~~~~~, ~~~~~~ ~~~~~~~~~, ~~~~~~ ~~~~~~~~ ~~~~~ ~~~ care, ~~~ ~~~~~, ~~~ ~~~~~~ ~~~~~~~~~~~~~ ~~~ ~~’~~~~~~ ? Il n’y a ~~~~ ~~~ ~~~~~~~ ~~’~~~~~~~~ ~~~’~~~ ~~~ ~~~ ~~~~~~ ~~~~, ~~~~~~~’~~~ ~~~ ~~~~ ; ~~~~~ ~~’~~~~~~ ~~~~~~ ~~~ ~~~~ ~~ ~~~ ~~~~~~~ ~~~~ ~~~ ~~~~~~~~-~~~. ~~~ ~~~~~~ ~~~~~ même il aurait ~~~~~~~, ~~~~ ~~~~ ~~~~ ~~~~ ~~~~~~~ ~~~ ~~~~~~~~~ ~~~~ ~~~~~ ~~~~~~~~ ~~~~ ~~~~ ~~~~~~, ~~~~ ~~~~~~~~~~~~~~ ~~~~~ ~~’~~~~, ~~~~~ ~~~ ~~~~~~~, ~~~~~ ~~’~~~~~~~~~~~~~, ~~~~~ ~~~~~~~~ ~~~~ ~~~~ avantages ?\nvoir l’entrée du samedi 23 décembre 2017 et son image dans Le Jour ni l’Heure


Emgann Marengo - Wikipedia\nBuonaparte en emgann Marengo.\nEmgann Marengo a c'hoarvezas d'ar 14 a viz Even 1800 e Piemonte, en Italia, e-tal Spinetta Marengo, nepell diouzh kêr Alessandria hag eno e voe trec'h ar jeneral gall Napoleone Buonaparte, Kentañ Konsul, war arme an Impalaeriezh Santel, renet gant ar baron Michael Friedrich Benedikt von Melas.\nDa gentañ e rankas bagadoù ar jeneraled gall Victor ha Jean Lannes souzañ dirak an arme aostrian. Diwezhatoc'h e tegouezhas bagadoù Buonaparte d'o sikour. D'abardaez e teuas soudarded war varc'h da greñvaat ar C'hallaoued a oa o vont da goll.\nGoude o faezhadenn e vo marc'hataet gant an Aostrianed fin brezel Italia.\nAdtapet diwar « https://br.wikipedia.org/w/index.php?title=Emgann_Marengo&oldid=1823744 »\nBrezelioù an Dispac'h Gall\nKemmoù diwezhañ degaset d'ar bajenn-mañ d'an 10 Gen 2019, da 20:49.


Sketla Segobrani vol1/Rann 04 - Wikimammenn\nSketla Segobrani vol1/Rann 04\nPrud’homme, 1923 (Kenta Kevrenn, p. 25-26)\n◄ Raglavar LEVR KENTA : Dis Atir Ganedigez ar bed, ganedigez ar ramzed hag an doueed ►\nNeb a lenno al linennou da heul hag a lakaio evez mat gand ar bugenou-man, ra vo sellet outan a-du gant Mestr ar santual, ra warezo Dis Atir  anezan hag e dud, o rei nerz, kadarnded ha meiz d’e vibien, kened, furnez ha yec’hed d’e verc’hed ; o tiwall e chatal hag e barkou, e di hag e oaled, e goadou hag e bradou, e stêr hag e stank ! Ra vo laez d’e vuoc’hed, mel d’e wenan, trevad d’e barkou, mez d’e zervenned, pesk d’e zouriou. Ra droio rodou e girri lenkr ha diwigour, ra vo e-ratre e vinviou-labour hag e vevelien niverek ha doujus. Ra vo dalc’hmat e gaoter leun a gig, e gorn-eva leun a vez, e oaled o tivogedi !\nAn neb, avat, a nac’ho lenn al linennou-man, pe a viro ouz ar re-all d’o lenn, pe a labezo ar bugenou, pe a rasklo pe a gemmo tra pe dra el linnenadou a zo warno, ra skoio outan Mestr ar santual eur maro buan ha trumm. Dis Atir r’e zevo, r’e vougo, r’e veuzo, r’e gaso da get, r’e skubo a ziwar c’horre an douar, r’e denno a-dre ar re veo, ra stlapo e gorf e koundouniou an douar, ra wano anezan, ennan e-unan kerkouls hag en e vibien, en e verc’hed, en e vevelien, en e chatal, en e vinviou, en e barkou, en e bradou, en e goadou hag en e zouriou !\nGanedigez ar bed, ganedigez ar ramzed hag an doueed .\nKement-man eo diskuilhadur an Derou, danevelladur ganedigez ha bugaleerez ar bed, dezrevelladur rannou ar bed, niveradur oadveziou ar bed, evel m’em eus, me Segobranos, mab Segomaros, her c’hlevet diwar diouweuz Esumopas, an drouiz.\nE tarz kenta an Amzer, e penn-derou an Traou, n’oa na douar, na mor, nag aer, na heol, na loar, na stered. Tri bed avat a oa. Bez’ e oa Aedobitus pe Tenedobitus , « Bed an Tan », mammenn pep luc’h ha pep gwrez, n’en deus gallet biskoaz krouadur, d’ezan kig hag eskern, gouzanv ar sked hag an tommder anezan, n’en deus nikun tizet biskoaz, ha ne dizo biken, mont en e ziabarz. En e greiz, e kreiz Aedobitus, a-dre krenv-vogeriou tan d’ezo ouspenn mil rasta\n↑ Pe ater. Furm geltiek an hen-arieg pater. Aet da athir (iwerzoneg), atr (hen-vrezoneg en anoiou divoutin, Rev. celtiq. 1894, pp. 224-7 ; 1907, pp. 119-21).\n↑ Likit e kemm gand an danevell-man pennadou an Edda diwar-benn ganedigez ar bed, ar ramzed hag an doueed, e levr Anderson, Mythologie Scandinave, troïdigez gant Leclercq (Paris, 1886), pp. 15-33. Jullian a gav d’ezan ez eus en Edda eun hekleo eus ar gelennadurez keltiek diwar-benn derou ar bed hag an dibun anezan. Gwelout an abegou ma harp warno e gredenn en e Histoire de la Gaule, II, p. 176. Ar gelennadurez nevez-keltiek diwar-benn derou ar bed, evel m’en em ziskouez e skridou iwerzonek ar grenn-amzer deut beteg ennomp, n’eus enni kelennadur ebet war penn-kenta an Danvezenn, D’Arbois, Le Cycle mythologique irlandais, Paris, 1884, pp. 29-30.)\n↑ Iwerzoneg aed « tan », kembraeg aidd « oaz ». Iwerzoneg bith, hen-gembraeg bit « bed ». Evit tenedo-, likit e kemm an iwerzoneg tened, tro-c’henidik eus tene « tan ». Tenedon a oa eun ano-lec’h e Germania, er marevez kelt-ha-roman.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_04&oldid=163600 »\nDernière modification le 7 Eos 2020, à 15:03\nKemmoù diwezhañ degaset d'ar bajenn-mañ d'an 7 Eos 2020, da 15:03.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John McGuinness) (KildareStreet.com)\nResults 1-20 of 848,118 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John McGuinness)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John McGuinness)


Ar redadeg : atav ken fromus, ken bourrus, ken ...\nBugale skol Diwan ha krennarded skolaj Kervarker asambles evit redek e Kemperle\nPublié le 25/05/22 12:25 -- mis à jour le 25/05/22 12:25\nRedadeg Kemperle-Kombrit :\nRéalisation : Ar Redadeg\nMet perak an diaoul emañ tout an dud o vousc'hoarzhin, daoust d'ar strivoù diniver a zo d'ober evit redek ? Ur burzhud, un evaj burzhudus ? ...\nDiaes eo kompren evit un den n'en deus morse bevet ur redadeg ar pezh a c'hoarvez war an hent, gant ar re a youl-vat, gant ar skar, gant an den 84 vloaz o redek, heuliet gant ur plac'hig 5 bloaz o redek ur c'hilometr evel ar re all, loc'h ennañ hag enni da zreuskas ar vazh, da redek asambles evit an hevelep raktres : ne vefe ket mui a c'hoaperezh, a zismegañs eus Pariz hag a eusyezhoù "ofi-si-el", evit yezhoù ar bed.\nNeuze, evit ar re a zo boaz, daoust d'an niver bihan a dud o heuliañ a-wechoù, nerzh ar vugale, ar grennarded, ar skipailhoù lec'hel (600 den a youl-vat a-hed an 2022 km), ur blijadur eo gwelout tud o teskiñ brezhoneg, o komz brav, krennarded Diwan gant ar c'hoant da vont da sikour ar skipailh Skar ' benn daou vloaz, ar gerent nevez o tizoleiñ ar vuhez bev-buhezek n'eo ket cheñchet abaoe penn-kentañ ar Redadeg.\nOuzhpenn ur redadeg eo, hep kampion ebet, chikan ebet ("n'eo ket ar memes brezhoneg, ne gomprenan ket ac'hanout", kudennoù oad, kudennoù rummadoù disheñvel) ? Aze n'eus ket deus seurt traoù, ret eo mont war raok, mod pe vod.\nHa sonennoù brav, hag ijin o redek. Ur mekanik da grouiñ sonerezh, barzhoniezh, romantoù (daou Briz ar vugale daou vloaz zo), da grouiñ ur vro dre he hentoù brav, bord ar mor, en Arvor hag en Argoat, bra brav ar glav, brav an dud a-hed an hent.\nMeuleudi d'ar Redadeg, gant ma vo muioc'h-mui a dud o teskiñ hag o taremprediñ gant ur yezh n'he deus ket lavaret he ger diwezhañ !


Groeibriljant solitair ringen | Diamond Point\nGroeibriljant solitair ringen\nGroeibriljant sieraden kunt u binnen twee jaar inruilen voor een nieuw sieraad uit het Groeibriljant systeem . Zo heeft u de mogelijkheid om uw sieraad stapsgewijs nog waardevoller te maken. U betaalt alleen het verschilbedrag, met een groeipercentage van 35%. U kunt bij iedere groei van sieraadmodel of goudkleur wisselen. Uw Groeibriljant sieraad is bij Diamond Point een jaar verzekerd* tegen diefstal, en ook na inruil is uw sieraad weer een jaar lang gratis verzekerd. Start nu uw eigen briljanten traditie met Groeibriljant!\nGroeibriljant alliance ringen (107)\n> 4000 (59)\nSolitair classic (143)\n5 werkdagen (78)\nWitgouden solitair groeibriljant ring, 0.02 ct. 0.02 ct diamant Groeibriljant\nRoségouden solitair groeibriljant ring, 0.02 ct. 0.02 ct diamant Groeibriljant\nWitgouden solitair groeibriljant ring, 0.03 ct. 0.03 ct diamant Groeibriljant\nWitgouden solitair groeibriljant ring, 0.04 ct. 0.04 ct diamant Groeibriljant\nRoségouden solitair groeibriljant ring, 0.04 ct. 0.04 ct diamant Groeibriljant\nWitgouden solitair groeibriljant ring, 0.06 ct. 0.06 ct diamant Groeibriljant\nGeelgouden solitair groeibriljant ring, 0.06 ct. 0.06 ct diamant Groeibriljant\nWitgouden solitair groeibriljant ring, 0.09 ct. 0.09 ct diamant Groeibriljant\nWitgouden solitair groeibriljant ring, 0.11 ct. 0.11 ct diamant Groeibriljant\n€ 690,00 € 520,00\nWitgouden solitair groeibriljant ring, 0.12 ct. 0.12 ct diamant Groeibriljant\nGeelgouden solitair groeibriljant ring, 0.12 ct. 0.12 ct diamant Groeibriljant\nRoségouden solitair groeibriljant ring, 0.12 ct. 0.12 ct diamant Groeibriljant\nWitgouden solitair groeibriljant ring, 0.13 ct. 0.13 ct diamant Groeibriljant\nGeelgouden solitair groeibriljant ring, 0.13 ct. 0.13 ct diamant Groeibriljant\nGeelgouden solitair groeibriljant ring, 0.14 ct. 0.14 ct diamant Groeibriljant\nWitgouden solitair groeibriljant ring, 0.15 ct. 0.15 ct diamant Groeibriljant\nGeelgouden solitair groeibriljant ring, 0.15 ct. 0.15 ct diamant Groeibriljant\nWitgouden solitair groeibriljant ring, 0.16 ct. 0.16 ct diamant Groeibriljant\nWitgouden solitair groeibriljant ring, 0.17 ct. 0.17 ct diamant Groeibriljant\nGeelgouden solitair groeibriljant ring, 0.17 ct. 0.17 ct diamant Groeibriljant\nWitgouden solitair groeibriljant ring, 0.18 ct. 0.18 ct diamant Groeibriljant\nGeelgouden solitair groeibriljant ring, 0.19 ct. 0.19 ct diamant Groeibriljant\nWitgouden solitair groeibriljant ring, 0.20 ct. 0.20 ct diamant Groeibriljant\nGeelgouden solitair groeibriljant ring, 0.20 ct. 0.20 ct diamant Groeibriljant\nRoségouden solitair groeibriljant ring, 0.20 ct. 0.20 ct diamant Groeibriljant\nWitgouden solitair groeibriljant ring, 0.21 ct. 0.21 ct diamant Groeibriljant\nWitgouden solitair groeibriljant ring, 0.22 ct. 0.22 ct diamant Groeibriljant\nGeelgouden solitair groeibriljant ring, 0.22 ct. 0.22 ct diamant Groeibriljant\nWitgouden solitair groeibriljant ring, 0.23 ct. 0.23 ct diamant Groeibriljant\nWitgouden solitair groeibriljant ring, 0.24 ct. 0.24 ct diamant Groeibriljant\nGeelgouden solitair groeibriljant ring, 0.24 ct. 0.24 ct diamant Groeibriljant\nWitgouden solitair groeibriljant ring, 0.25 ct. 0.25 ct diamant Groeibriljant\nGeelgouden solitair groeibriljant ring, 0.25 ct. 0.25 ct diamant Groeibriljant\nWitgouden solitair groeibriljant ring, 0.26 ct. 0.26 ct diamant Groeibriljant\nGeelgouden solitair groeibriljant ring, 0.26 ct. 0.26 ct diamant Groeibriljant\nWitgouden solitair groeibriljant ring, 0.27 ct. 0.27 ct diamant Groeibriljant\nGeelgouden solitair groeibriljant ring, 0.27 ct. 0.27 ct diamant Groeibriljant\nWitgouden solitair groeibriljant ring, 0.28 ct. 0.28 ct diamant Groeibriljant\nGeelgouden solitair groeibriljant ring, 0.28 ct. 0.28 ct diamant Groeibriljant\nWitgouden solitair groeibriljant ring, 0.29 ct. 0.29 ct diamant Groeibriljant\nWitgouden solitair groeibriljant ring, 0.30 ct. 0.30 ct diamant Groeibriljant\nGeelgouden solitair groeibriljant ring, 0.30 ct. 0.30 ct diamant Groeibriljant\nWitgouden solitair groeibriljant ring, 0.32 ct. 0.32 ct diamant Groeibriljant\nGeelgouden solitair groeibriljant ring, 0.32 ct. 0.32 ct diamant Groeibriljant\n1 2 3 Pagina 1 van 3


Adarre eur pare burzudus - Wikimammenn\nAdarre eur pare burzudus\nA. Lefournier ha Ian Salaun, 1889 (p. 133-136)\n◄ Penauz e sicour ar Verc’hez Adarre eur pare burzudus Goalen Eured ar Verc’hez ►\nAdarre eur pare burzudus. — Ar Verc’hez santel ne ean da ziskuez he gallout hag he madelez e corn pe gorn euz ar Frans. E kichen kear Chalon-var-Marn ez euz eun ilis da Itron-Varia-ar-Spernen, eleac’h ma za a bell zo tud da bardona. Eno eur plac’h iaouank, hanvet Alina Bourgeois, zo bet pareet en eun doare burzudus d’ar 25 a viz Even. Ar plac’h iaouank-ze, oajet a seis vloas varnugent, a ioa nao bloaz a ioa o chom e couent Itron-Varia ar seis cleze, e Chalon. A veac’h oa bet daou vloaz eno ma voue scoet gant meur a glenved, ha dreist oll gant an derzien gousk. Er c’hlenvet-ze he izili a chome e c’his ma ho lakeat. Seis miz a ioa e voa seizet oll he c’hostez cleis.\nAr medisin, o velet e colle he boan, en doa he dilezet. Eur medisin all, nevez deut da Chalon a falvezas dezhan he louzaoui ; ne reas ket muioc’h a vad dezhi.\nAlina a ioa devod, hag a gommunie alies ; diez oa avad rei ar gommunion dezhi ; ne allet lacat an hosti nemet dioc’h eun tu en he ginou, ha rei dezhi eur veraden zour bennag evit he lonca.\nEun uvre e devoue hag a grescaz he feiz. Dre he c’housk e velaz ar superiolez maro eun nebeut miziou a ioa. Houma a lavaras dezhi e vije pareet ma carje mont da bardona da Itron-Varia-ar-Spernen. Hogen evel ma voa goaseet dezhi, ha ma taole ar goad, ne gredjot ket e devije nerz avoalc’h evit ober ar veach-ze. Ar glanvourez ne roe peoc’h defot he c’has, o lavaret sur e vije pare.\nRoet e voue dezhi-ta he goulen. Da vintin, pa zeat da ober ar veach, e c’houlennaz he dillad caera hag he boutou evit ma c’halje, emezhi, bale dereatoc’h pa vije pare. Eur boan vraz a voue oc’h he c’has d’ar c’har hanvet omnibus eleac’h ma voue laket en eur c’horn hag eur c’hoar en he c’hichen evit he delc’her var he azez. En eur vont e chenche liou dalc’h mad dre ma teue sourradou poan dezhi.\nMar doa bet poan oc’h he lacat er c’har, e voue muioc’h c’hoaz oc’h he zenna er meaz pa voue digouezet er Spernen. Ar c’hoar he dalc’he ha diou c’hoar all a ioa ganthi, a voue red dezho he dougen d’an ilis. Laket e voue var eur gador, hag ato ar c’hoar crog enhi evit he delc’her.\nBeleg ar gouent a lavar an oferen hag a ro ar gommunion dezhi gant calz a boan. Ar c’hoar a roas dezhi eur veraden zour bennak tennet euz a buns an ilis.\nNeuze ar glanvourez en em gavaz eun nebeut guelloc’h. Person ar Spernen a lavaraz an oferen d’he dro. Da genta e lavaraz eun dizenez, goudeze e canaz ar Salve, Regina. Eun tregont bennag a ioa en ilis.\nSetu en eun taol Alina o santout an tu clanv euz he c’horf oc’h en em zistenna ; sevel a ra en he za en eur loskel eur griaden hag en em daol d’an daoulin evit pidi Doue.\nAdtapet diwar « https://br.wikisource.org/w/index.php?title=Adarre_eur_pare_burzudus&oldid=161942 »\nKemmoù diwezhañ degaset d'ar bajenn-mañ d'an 11 Mae 2020, da 15:34.


Aksoum - Wikipedia\nUr gêr eus Etiopia eo Aksoum (አክሱም, Aksum). Er stad kevredadel anvet Tigrae emañ. Hervez Ajañs Kreiz Stadegoù Etiopia ez eus 47.320 annezad o chom enni.\nObeliskenn en Aksoum.\nChapel Arc'h ar C'hevredad\nKêr-benn relijiel Iliz ortodoks Etiopia eo. Ortodoks eo 75% eus an Aksoumiz. Muzulmaned sunit ha kristenien all eo ar peurrest eus an annezidi. Kêr sakrañ Etiopia eo hag unan eus lec'hioù pirc'hirinañ pennañ ar vro. T'imk'et (Gouel ar Rouaned), d'ar 7 a viz Genver ha Maryam Zion e dibenn miz Du eo ar gouelioù relijiel pouezusañ.\nUr rouantelezh eus an HenamzerAozañ\nKêr-benn rouantelezh Aksoum, savet er c'hantved Iañ, e voe. Ur briñselezh e voe er penn kentañ. En em ledañ a reas buan ar rouantelezh eus Yemen betek reter Soudan o lonkañ ar rouantelezhioù bihan tro-dro. En he barr e voe er Vvet kantved. Ur vro genwerzhel c'halloudus e voe d'ar mare-se. Kontrollañ a rae an hentoù kenwerzhel etre Afrika hag Azia. Ergerzhadegoù a gaso da-benn en tu al eus ar Mor Ruz, evel e 571 a-enep Mekka. Ar vro gentañ a skoas moneiz en Afrika e voe.\nAr mein-sonn eo savadurioù pouezusañ Aksoum : pikol obeliskennoù kizellet gant tresoù int. Hervez an henoniourien e oant bet savet a-us da vezioù penntierned ar rouantelezh kozh. E-touez ar mein-sonn-se emañ an unvein benet brasañ er bed. 35 metr uhelder e oa an obeliskenn uhelañ. Sur a-walc'h he doa kantennoù metal war ar c'hostezioù. Bezioù niverus zo bet kavet, reoù zo a oa bet gweladennet dija. E mirdioù Aksoum hag Addis Abeba emañ ar pinvidigezhioù enno. E norzh kêr Aksoum emañ strollet an darn-vrasañ eus ar mein-sonn. Enskrivet eo lec'hiad henoniezh Aksoum e roll glad bedel an UNESCO abaoe 1980. Lec'hioù all a ya d'ober glad Aksoum evel Itron Varia Sion bet savet e 1665. Hervez kont emañ Arc'h ar c'hevredad enni. En iliz-se e veze kurunet impalaerien Etiopia betek Fasilides (XVIIvet kantved), ha diwezhatoc'h adalek Yohannes IV (XIXvet kantved) betek ma 'z eas an impalaeriezh da get.\nEn em gavout a reas Sabaiz, Mineiz hag Homerited en Etiopia eus rouantelezhioù « Arabia Eürus » (Yemen) etre 1 000 ha 400 a-raok J.-K.\nUn aerborzh zo en Aksoum (kod AITA : AXU).\nAdtapet diwar « https://br.wikipedia.org/w/index.php?title=Aksoum&oldid=1948938 »


Alfonso II Asturiez - Wikipedia\nAlfonso II Asturiez\nDelwenn e Santiago de Compostela\nDornskrid eus Santiago de Compostela\nPoltredoù Rouaned Spagn adal Atanarico betek hon roue katolik Carlos III en ul levr gant Manuel Rodríguez, embannet gant J. Ibarra e 1788\nAfonso II Oviedo, o Casto, ganet en Oviedo e 760 ha marvet eno e 842, a voe roue adalek 791 e Rouantelezh Galiza, anvet Galiza hag Asturiez ivez daoust ma vez lavaret anezhañ alies e oa Roue Asturiez nemetken, titl krouet en XIXvet kantved gant istorourien romantel spagnol evel Modesto Lafuente da vare savidigezh ar vroadelouriezh spagnol kempred, bev-mat bepred en hon amzer.\nRamiro Iañ Asturiez a renas war e lerc'h.\nMab e oa d'ar roue Fruela Iañ Asturiez ha d'e bried Munia Araba. Pa varvas e dad e 768 eo e voereb Adosinda a reas war e dro. Gouarnour ar palez e oa pa oa Silo o ren etre 774 ha 783. Pa varva Silo, e voe harpet gant e voereb hag uhelidi eus al lez da vont da roue. Met diskaret e voe kenkent gant e eontr Mauregat ; tec'hel a reas Alfonso da Araba, bro e vamm. Chom a reas en harlu e-keit ma renas Mauregat ha Bermudo Iañ war e lerc'h. Pa voe dilezet ar gurunenn gant Bermudo, goude e faezhadenn en emgann Burbia e tistroas Alfonso eus Asturiez hag e voe anvet da roue d'ar 14 a viz Gwengolo 791.\nAdtapet diwar « https://br.wikipedia.org/w/index.php?title=Alfonso_II_Asturiez&oldid=1957172 »


Reolennaoueg dabarzh – Skol Diwan an Alre\nReolennaoueg ar skol 2014-2015\nDegemer mat d’an holl !\nKontant-bras eh omp doc’h ho tegemer a-barzh hor skol. Choajet hon eus deskiñ brezhoneg dre soubidigezh d’hor bugale. Kanniget eo deoc’h get ar skolaerion hag ar C’huzul?Skol asantiñ d’ar reolennaoueg-mañ hag a zo ret heuli evit beviñ a-stroll.\nAr reolennaoueg diabarzh ?zo graet evit termeniñ monet en-dro ar skol. Savet eo evit mad an dud a vez enni hag evit o surentez.\nAn divizoù a zo er reolennaoueg diabarzh a zo kempennet ha sevenet gant Kuzul ar Skolaerion ha burev ar Gevredigezh evit un Deskadurezh Pobl (AEP) a-gevret. Asantet eo bet e-kerzh Kuzul-Skol kentañ ar bloavezh-skol 2014-2015.\nKavet e vo enni divizoù Karta Diwan, skrid-diazez ar gevredigezh .\nMard eo ar skol ur lec’h evit kelenn, emañ ivez unan evit diorren an deskadurezh. Savet eo ar reolennaoueg diabarzh-mañ evit lakaat ar vugale da zeskiñ ar vuhez a-stroll.\nMar bez anavet ha doujet d’an nebeud reolennoù-se e vo aesoc’h d’an holl beviñ en un aergelc’h a gas plijadur ha c’hoant. Kement-se da aesaat labour an holl.\na) Skol Diwan\nLakaat pep krouadur da zonet a-benn e pep danvez-skol eo pal boutin ar skol. Lakaat razh an dud a zo e skol Diwan da implij ar brezhoneg kenetreze a zo he fall kentañ neoazh.\nA-du eo ar gerent get ar fed e vroud Diwan ar vugale d’implij ar brezhoneg ha d’anavet o sevenadur. Doujiñ a ra ar gerent doc’h ar raktres-mañ ha dedennet int getañ.\nAr c’heleier embannet gant ar skol a zo keleier a-ziàr buhez ar skol, obererezhioù ar C’huzul-Skoazell, buhez Diwan ha kelenn ar brezhoneg, kement-mañ edan kiriegezh Kuzul ar Skolaerion, ar C’huzul-Skol ha burev ar Gevredigezh evit un Deskadurezh Pobl (AEP). Ne vo embannet doare politikel pe relijiel ebet er skol.\nDegemer hag enskriviñ\na) Degemer er skol-vamm\nDegemeret hag enskrivet e vez pep krouadur, brezhonegour pe pas, get ar Renourez-skol a-dal an oad a 2 vlez, diàr titouroù ar levrig-tiegezh.\nDleet a raio bout yac’h ha diazezet a-walc’h a gorf hag a spered a-benn gellet beviñ a-stroll er skol.\nb) Degemer er c’hentañ derez\nAr vugale 6 blez a-raok an 31 a viz An Azvent ag ar blez hag ar vugale 5 blez, da vihanañ, d’ar c’hentañ a viz Gwenholon ag ar mem blez, aotre an ensellour gete, a vo degemeret neuze hag enskrivet get ar Renourez en distro-skol, betek ma ouiint brezhoneg a-walc’h evit heuliiñ ar c’hentelioù.\nc) Cheñchamant skol\nMa c’hoarvez d’ur c’hrouadur cheñch skol e tleay diskouez un testeni-dizenrolliñ.\nDigoradur hag euriadoù ar skol\na) Deizioù digor\nDeiziadoù ar vakañsoù-skol eo ar re merket get Ministrerezh an Deskadurezh-Stad evit Akademiezh Roazhon. Skritellet e vênt get ar Renourez.\nGet ar Renourez e vez kelaouet en a-raok an tiegezhioù ma vez serret ur c’hlas e-pad un devezh pe ur penndevezh :\n– en abeg d’un tolp pedagogel\n– en abeg da zevezh ar maer pe da forzh peseurt devezh divoutin arall\n– en abeg d’un harz-labour.\n– Mintin : adal 8e30 betek 11e30\n– Enderv : adal 1e30 betek 4e30\n? Degemer ar mintin\n– A-raok 8e20 : en diwallerezh e ya ar vugale.\n– Adal 8e20 e vez degemeret ar vugale er c’hlas.\nEvit aesaat an degemer, monet en-dro ar c’hlasoù hag efedusted ar labour-skol e vez goulennet get ar skolidi arru er c’hlas un nebeut munutennoù a-raok 8e30.\n? An ehanoù\nSkol vamm Kentañ derez\nMintin 10e00 / 10e30 10e15 / 10e30\nEnderv 3e00 /3e30 3e15 / 3e30\n? Euriadoù kreisteiz\nRet eo d’an dud donet da glask o c’hrouadur da 11e25 er gortoz doc’h ar gloued.\nDa 11e25 e ya ar vugale d’ar gantinenn, ambrouget get un implijidi.\n? Fin an devezhioù-skol\nE fin an devezh-skol, da 4e 30, e c’ hortoz ar vugale o zud e-tal ar gloued, e diabarzh ar skol. Ne c’hell krouadur ebet monet maez ar skol a-raok ma vehe emgavet ar skolaer kiriek da evezhiiñ doc’h ar gloued.\nDa 4e40 e ya ar vugale a chom c’hoazh er skol d’an diwallerezh, e Kafe ar gerent pe Arlequin, ambrouget get un den gour.\nE penn-kentañ ar blezad-skol e ro ar gerent da ouiet d’ar skol ar feson da vonet-kuit : get ar gerent pe un den arall, pe o-unan e kentañ-derez.\nMa ya kuit ar c’hrouadur get un den arall digustum, eo ret kelaouiñ ar skol.\n? Doareoù da vonet\nAr skolidi skol-vamm a rank bout kaset betek o c’hlas get an dud vras, kalavern pezh feson kas a zo.\nGoulennet e vez get an dud parkiñ é toujiñ doc’h reolennoù an hentoù.\nRazh an dud kirriek ag ar c’has/degas ar vugale o deus da vout àr-evezh bras e-tal ar skol.\nKement cheñchamant evit distroiñ d’ar gêr, a rank bout meneget er skol dre bellgomz pe lizher.\na) An dale hag an ezvezañsoù\n? Er skol-vamm\nUr renkamant e penn kentañ ar blezad get skolaerez klas ar re-vihan evit an degemer a c’hell bout aozet. Goude ar prantad-mañ eo mat arru e kourz, etre 8e20 hag 8e30, evit doujiñ da vonet en dro ar c’hlas.\nRet eo kelaouiñ ar skolaerez e vo ezvezant ar skoliad(ez), mem evit un devezh.\nAdalek ar skol-vamm e notenn pep skolaer en ur c’haier razh ar penn-devezhioù ezvezañs.\n? Er c’hentañ derez\nDreistordinal hag abeget e rank bout an dale er c’hentañ derez.\nMa vez ingal an dale e yay ar skolaer e darempred get ar familh a-benn diskoulmiñ ar gudenn.\nNotennet e vez àr ar c’haier bezañs un ½ zevezh ezvezañs goude un euriad dale.\nKement ezvezañs a rank bout a-wezhiadoù, diskleriet hag abeget d’ar skol en devezh ma c’hoarvez d?an diwezhatañ.\nPa zistro ar c’hrouadur er skol e ro an abeg skrivet get ar gerent d’e skolaer.\nPa vez raktreset ezvezañs o c’hrouadur e c’houlenn ar familhoù an aotre-ezvezañs get ar skolaer.\nRet eo d’ur skolaer disklêriiñ d’an Ensellerezh pep ezvezañs hiroc’h evit 4 devezh.\na) Er c’hlas\nEr skol e c’houlenn ar skolaerion get ar skoliad labourat. Ma ne labour ket a-walc’h e lak traoù a jaoj e pleustr ar skolaer. Mard eo ar skolaerion kiriek a razh obererezhioù-skol ar skolidi (mellad 14, lezenn 1989), eo ret da bep skoliad donet d’ar skol ingal ha gober ar labourioù a vez goulennet gete gober get ar skolaerion (mellad 10).\nUn emzalc’h a labour en dez pep skoliad er c’hlas : deskiñ, selaou, kemer perzh, kas war-raok e labour.\nDoujiñ a ra pep krouadur doc’h lusk-deskiñ ar re arall.\nPep skoliad’ zo kiriek d’e zafar-skol (kreionoù, levrioù prestet……) hag e rank doujiñ doc’h an dafar-klas.\nPep skoliad a rank doujiñ doc’h ar reolennoù klas.\nPep skoliad a rank striviñ evit derc’hel kempenn ar c’hlas. Ret eo hejiñ an dilhad ha torchiñ ar botoù a-raok monet a-barzh, dastum ar paperioù àr ar leur…\nNe vez ket direnket labour ar re arall en ur gaozeal, en ur huchal, en ur ober trouz pe c’hoazh en ur ober e sod. Mard eo akourset ur c’hrouadur da zirenkiñ disehan labour ar re arall e vo kastizet :\n– Dispartiiñ anezhañ doc’h ar re arall e-pad ur prantad berr, edan kiriegezh ar skolaer, pe en ur c’hlas arall.\n– Ma kendalc’h get an emzalc’h-se e rankay ar c’hrouadur donet da zisplegiñ ar perag hag ar peogwir dirak ar skipailh pedagogel.\n– Ma kendalc’h c’hoazh an traoù e vo kelaouet ar gerent ha kemeret emgav gete evit lakaat ar gaoz a-ziàr emzalc’h o c’hrouadur, hennañ é kemer perzh en tolp.\nPa zirenk emzalc’h ur c’hrouadur monet en-dro ar c’hlas en ur feson grevus ha padus, e vo studiet e dazont get ar skipailh pedagogel.\nMa vez emzalc’h ur c’hrouadur get diaesterioù grevus-bras er skol, hag àr-lerc’h ur prantad amprou da dermeniñ, ma ne cheñch ket e emzalc’h tamm ebet, e vo divizet er skarzhiñ un devezh, ur sizhuniad ha da vat er fin get an ensellour, goude kannig ar Renour hag ali kuzul ar skolaerion.\nAr levrioù-skol (levraoueg pe klas) a rank bout roet en-dro kempenn hag e-kourz. Ma sav kudenn-mañ-kudenn e vo goulennet un digoll get tud ar vugale.\nDifennet eo skoiñ get ur c’hrouadur e forzh peseurt mod.\nb) Àr ar porzh-skol\nUr skolaer(ez) a vez kiriek bep ehan, pep unan d’e dro. Get ur skoazellour(ez) e vez graet e maez ag an euriadoù-skol.\nMa sav ur gudenn e ya ar vugale e darempred get ar re zo e karg ag ar porzh (skolaer(ez) pe skoazellour(ez)).\nAliet mat e vez ar vugale monet er privezioù e-pad an ehan.\nDifennet eo monet er c’hlasoù e-pad an ehanoù hag en diavaez ag ar c’hentelioù.\nNe vez ket aotreet àr ar porzh an c’hoarioù kadet ag an ti.\n? kemer binvioù sport renket a-barzh an armener : bolotennoù, kelc’hennoù? hag an dafar menaj.\n? c’hoari get an dour ha taoliñ mein.\n? kas ur verenn-vihan.\nUn dachenn viret a vo termenet d’ar skolidi a c’hoari kanetennoù, kuit da vezañ danjerus evit ar re vihanañ.\na) Kuzul ar vugale\nReolennoù ar vuhez a-stroll a c’hell bout savet get ar vugale. Ar pouezusañ divizoù a rank bout tabutet get an holl ; d’ar skolidi da gompren mat ha da asantiñ anezhe gwelloc’h. Setu pal kentañ « kuzul ar vugale ». Kement reolenn asantet get ar skolidi er c’huzul-se a sikour pep unan da veviñ asambl gant ar re arall ha da gompren mat petra a vez gortozet gete er c’hantin, àr ar porzh-skol hag er c’hlas.\nDivizoù liesseurt a za er-maez ag ur seurt kuzul :\n– An doujañs evit an holl, an dud daet hag ar vugale.\n– Perak enebiñ doc’h ar feulster ha doc’h un emzalc’h dañjerus evitañ hag evit ar re arall ?\n– Perak eo difennet gober get gerioù groñs ha kunujennoù ?\n– Penaos bout efedus get e labour skol ?\n– Perak eo a-bouez kaout doujañs doc’h an dafar hag an ostilhoù ?\nEn em vodañ a ra Kuzul ar vugale pa vez dober anezhañ.\nb) Yec’hed/ surentez\nDifennet groñs eo degas binvioù dañjerus : kontilli, pistolennoù (plastik), kuterioù, danvezioù-tarzh, direnn?\nNe faot ket degas argant pe traoù a dalvoudegezh er skol.\nAr chewing-gum n’eo ket evit ar skol. Ne faot ket degas tamm gortozenn ebet. Aotreet e vez ar madigoù evit lidiñ un deiz-ha-blez e klas Jerald.\nRet eo doujiñ doc’h bodennoù, bokedoù ha gwez ar skol.\nAliet-bras e vez skriviñ anv ar c’hrouadur àr kement pezh dilhad a zo dezhañ / dezhi. Ma vez kollet, ne sellay ket doc’h ar skolaerion.\nAr c’hempenn : renkiñ a ra ar vugale o aferioù er c’hlas, gober a raont àr-dro ar kempenn ar c’hlas ha doujañs o deus doc’h razh an dud a labour er skol. Graet e vez get ar poubellennoù er skol.\nMa vez laoù er skol e rank ar gerent sellet pizh ingal doc’h pennoù o bugale ha kelaouiñ ar skol eo daet an amprevaned-se er vro. Gwalc’hiñ an dilhad, pallennoù-gwele, goubennerioù….da 40°.\nPa vez laoù pe pand eo klañv ur c’hrouadur, e vez kelaouet ar skolaer a-benn.\nUr c’hrouadur tapet getañ ur c’hleñved-red pe get arvevaded a rank chomel er gêr betek ma vo pareet da vat. Ma vez louzoù da roiñ dezhañ/dezhi ur wezh distroet d’ar skol, ne vint ket laosket getañ/geti.\nNag ar skolaerion, nag an implijidi o deus droed da roiñ louzoù d’ar vugale, nemet mard eo bet savet ur PAI.\nc) Darempredoù skolaerion-kerent\nDifennet eo da vat d’ar skolaerion ha da razh an implijidi d’en devout un emzalc’h, ur jestr pe komzoù ne zoujahe ket doc’h bep krouadur pe doc’h e familh.\nDifennet eo da vat da bep krouadur pe d’e familh d’en devout un emzalc’h, ur jestr pe komzoù ne zoujahe ket doc’h ar skolaerion ha doc’h razh an implijidi, él tud hag él labourizion.\nNe vo diskleriet dizemglev erbet etre ar gerent hag ar skolaerion dirak ar vugale.\n? An tolpadoù pedagogel\nGet pep klas e vez aozet un tolp pedagogel en trimiziad kentañ a-raok vakañsoù an Hollsent.\nUn tolp « bilañs hiniennel » a vez aozet pa vez goulennet pe get ar gerent, pe get ar skolaer(ez).\nDegemeret e vez ar familhoù get ar skolaerion pa c’houlennont, é kemer un emgav er-maez ag an eurioù-skol (en ur lâret pal an emgav).\n? Kelaouiñ ar familhoù\nA-benn aesaat ar c’hehentiñ etre ar gerent hag ar skipailh skolaerion, ne vez ket mui implijet ur c’haier-liamm er skol, mes internet.\nDre internet e vo kaset pep doere a sell doc’h ar skol d’ar gerent, d’o chomlec’h posteloù. Ne vo ken ´met ar skolaerion ha prezidented ar GDP ha KSD a c’hell er gober. Ne c’hell ket den ebet arall implij ar chomlec’hioù-se. Goulennet e vez get ar gerent digoriñ ingal o bouest-lizheroù a-benn lenn pep postel ha reskont dezhañ, mard eus dober.\nRoiñ a ray pep kar da ouiet d’ar skolaerion eo bet cheñchet e chomlec’h posteloù.\nÉl-rezon e vo implijet c’hoazh ur c’haier-liamm evit an dud n’o deus ket internet er gêr.\n? Ar c’has- an degemer meloù\nDiskleriet e vo sklaer kasour ha pal pep mel kaset d’ar familhoù :\nAr meloù kaset gant ar skol a grogo o zitl gant : Skol.\nAr re kaset gant ar C’H/KSD a grogo o zitl gant : KSD.\nAr re kaset gant ar Gevredigezh evit un Deskadurezh Pobl a grogo gant : AEP.\na) Ar C’huzul-Skol\nRenourez ar skol, ar skolaerion, dilennidi kerent pep klas ha re an implijidi eo izili ar C’huzul-Skol. Ur wezh bep trimiziad en em vod d’an nebeutañ. Reolennaoueg ar skol a vez votet getañ hag reiñ a ra e alioù hag e soñjoù a-ziàr monet en-dro ar skol : obererezhioù diavaez ar skol, kantinenn, yec’hed, diwall ha surentez ar vugale?\nb) Ar c’harned-skol\nPal kentañ ar c’harned-skol eo roiñ da ouiet d’ar familhoù, en ur feson objektivel, klok ha sklaer, peseurt barregezhioù a zo bet tapet get o c’hrouadur. Titouret e vez an dud a-ziàr ar live tapet e pep danvez, ar feson da labourat hag an emzalc’h er c’hlas. Laniet e vez ar c’harned-skol get ar skolaer hag e vez roet d’ar familh. Ret eo d’ar gerent er siniñ hag er gas en-dro d’ar skol. Un diell bouezus eo a renka bout gwarnet er skol a vlez da vlez. E dibenn ar c’helc’hiad 3 e ta da vout ur lodenn ag an teuliad a vez kaset d’ar skolaj.\nc) Al labour-noz\nAr labour-noz a vez bep Lun, Meurzh ha Yaou noz, etre 4.30 et 5.30 d’enderv.\nKaset e vez labour-noz ar skolidi da-benn, e brezhoneg, evit 1,50 euro an abadenn.\nGoulenn a raimp paeamant an abadennoù labour-noz geneoc’h a-raok pep prantad vakañsoù, àr anv ar C’h/KSD.\nN’hella ket ar gerent monet a-barzh ar salioù-klas e-pad ar c’hentelioù.\nMa faota d’ar gerent pellgomz d’ar skol, e raont e-pad eurioù an ehanoù.\nNend eo ket asur tamm ebet ar lizheroù pe ar geriouigoù a vez kaset dre sac’h-skol ar vugale. Goulennet e vez get ar gerent chomel hep implij seurt doareoù d’ober.\nSavet e vo un diviz etre ar skolidi, e-pad Kuzul ar Vugale, a-ziàr ar reolennaoug-mañ, diàr-benn ar c’hrafoù a sell doc’hte.\nReolennaoueg lakaet e brezhoneg hag e galleg.\nAdwelet e miz Kerzu 2014 get Kuzul-Skol kentañ ar bloavezh-skol 2014-2015.


Iliz ar C'hinivelezh - Wikipedia\nIliz ar C'hinivelezh\nIliz-rouanez ar C'hinivelezh pe bazilikenn ar C'hinivelezh (arabeg: كنيسة المهد) e Betleem zo unan eus an ilizioù koshañ a gaver er bed a-bezh. Enni emañ mougev ginivelezh Jezuz-Krist.\nBazilikenn ar C'hinivelezh\nAr c'hrav a oa un tachad kleuz er roc'h. An testeni koshañ diwar-benn al lec'h a zo eus war-dro 150. Er bloavezh 326 e krogas an impalaer Kustentin Veur ha santez Helena da sevel war ar vougev un iliz-rouanez (bazilikenn), hag al labour a voe kaset da benn er bloavezh 333. Ar peder renkennad a golonennoù gant an nev eus ar mare-se a zo c'hoazh en o sav.\nIliz Betleem gant ar c'holonennoù c'hoazh en o sav\nAn iliz-se a c'houzañvas kalz e 529 diwar goust ravolt ar Samaritaned hag e rankas an impalaer Justinian hec’h adsevel etre 531 ha 565. Sevel a reas tri amestez (adreñv-keur), unan en daou benn d'ar groazell hag egile e penn ar c'heur ; adimplij a reas ar c'holonennoù en ur lakaat anezho war ur vogerig, hag e rankas uhellaat al leurenn, ar pezh a guzhas marelligoù (mozaikoù) kaer an iliz kentañ (a weler hiziv a lec'h da lec'h dre doulloù graet el leur-iliz).\nAr Bersed, e 614, a lezas an iliz en he sav, o vezañ m'o doa anavezet o hendadoù er vajed skeudennet en ur varellig ha gwisket evel tud o bro.\nPa zeuas ar Vuzulmaned er vro, ar re-mañ a rentas enor da "Issa Ben Maryam" (Jezuz, mab Mari), hag al levrioù muzulman a veulas kaerder iliz ar c'hinivelezh.\nAr Groazidi a gemeras Betleem e 1099 hag an iliz a zeuas da vezañ iliz sakrerez rouaned Jeruzalem. Int-i eo a roas d'ar savadur e stumm a lec'h-kreñv. En o amzer ec'h en em unanas Gresianed ha Latined da gaerraat mogerioù ha kolonennoù gant marelligoù ha livadurioù a ziskouez ar senedoù-meur ekumenikel kentañ ha sent euz Ilizoù ar sav-heol hag ar c'huz-heol : a-gleiz ar sent Maker, Anton, Eutim, Leonard, Katald (Iwerzonad) ; a-zehou Teodoz, Stefan, Kanut roue an Danmark, Olaf roue Norvegia, Visant diagon... Er c'heur hag er groazell e weler senennoù euz an Testamant Nevez : a-zehou an treuzfurmadur hag ar bleunioù, a-gleiz Jezuz oc'h en em ziskouez da Domaz.\nSteredenn vougev ar c'hinivelezh\nA-gleiz hag a zehou d'ar c'heur ez eus ur skalier da ziskenn da vougev ar c'hinivelezh. Ur steredenn arc’hant a verk al lec'h. E latin eo skrivet : "hic de Virgine Maria Jesus Christus natus est" (amañ gant ar Werc’hez Vari eo bet ganet Jezuz Krist). E-kichen emañ mougev chapel ar c'hraou, lec'h ma voe lakaet Jezuz en ul laouer, ha chapel-dindan-douar an Inosanted santel.\nWar tu kleiz an iliz-rouanez e weler iliz santez Katell, ar c'hloastr ha chapel sant Jerom ; hemañ a lakeas eno, etre 386 ha 420, ar bibl e latin (ar Vulgat).\nAn nor da antreal en iliz-rouanez a zo evel un diverrañ eus istor an iliz. En nec'h moulladurioù bizantat ; izelloc'h gwareg-torr ar grennamzer ; hag erfin an nor vihan hag izel bet renket evel-se da viret ouzh ar sarrazined da antreal en iliz war o c'hezeg.\nIliz ar 4re kantvet\nPlaen iliz ar 4re kantvet (linennoù du) gant plaen a hiziv\nChapel vougev ar c'hraou\nSkeudenn chapel ar c'hraou e 1833\nChapel al laouer\nMarelligoù, 4re kantvet\nMarelligoù bizanteg ouzh mogerioù, 7vet-12vet kantvet\nAn iliz hag e kloastr ar grennamzer\nAn nor da antreal en iliz\nChapel sant Jerom\n↑ Job an Irien, Douar Santel. Terre Sainte, Ti embann Minihi Levenez, nn 51-52, 1998, p. 80.\n↑ Jerome Murphy-O'Connor, Guide archéologique de la Terre Sainte, Paris, Denoël, 1982, p. 191.\n↑ Job an Irien, Douar Santel. Terre Sainte, Ti embann Minihi Levenez, 1998, p. 82.\nAdtapet diwar « https://br.wikipedia.org/w/index.php?title=Iliz_ar_C%27hinivelezh&oldid=1756084 »\nKemm diwezhañ d'an 20 Gou 2017 da 12:52\nKemmoù diwezhañ degaset d'ar bajenn-mañ d'an 20 Gou 2017, da 12:52.


Los Panchos - Wikipedia\nLos Panchos, anavezet ivez evel Trío Los Panchos a oa ul laz kanerien eus Mec'hiko savet er bloavezhioù 1940. Kanañ a raent kanaouennoù romantel, ha boleros.\nEn em gavout a reas Los Panchos e 1944 en Evrog Nevez. An tri ezel kentañ e oa Alfredo Gil ha Chucho Navarro, mec'hikaned anezho, ha Hernando Avilés eus Puerto Rico. An tri a sone gitar hag a gane.\nEn 1951, aet Hernando Avilés kuit, ret e voe kavout unan all en e lec'h : kemeret e voe Raúl Shaw Moreno, eus Bolivia, a oa nevez krog gant ar vicher. Met hennezh ne chomas nemet nav miz, re greñv e vouezh, ha ne blije ket d'ar selaouerien.\nGoude-se, gant kanerien kemm-digemm, e voent gwelet en un hanter-kant film bennak e koulz oadvezh Aour Sinema Mec'hiko. Evel-se e tremenas Julio Rodríguez Reyes ha Johnny Albino hag ar mec'hikan Enrique Cáceres Méndez, entre meur a hini.\nEn 1964, pa gane Johnny Albino, e teuas ur vaouez ganto. Eydie Gormé, anavezet dija e SUA, an hini a voe dibabet. Embannet e voe ar bladenn Great Love Songs In Spanish (Amor (albom Eydie Gormé ha Los Panchos)|Amor]], en spagnoleg). Berzh bras a rejont, ma tivizas ar gompagnunezh CBS ober re all : setu penaos e voe graet Cuatro Vidas ha Blanca Navidad.\nSiete Notas de Amor (1958, Philippines)\nAdtapet diwar « https://br.wikipedia.org/w/index.php?title=Los_Panchos&oldid=1959146 »\nKemmoù diwezhañ degaset d'ar bajenn-mañ d'an 16 C'hwe 2022, da 07:18.


Kaozeal:memes tra - Wikeriadur\nLamet ganin un ali personel dizanv. Un tamm iskis eo ober "nevezvrezhoneger " eus G Kervella: https://br.wiktionary.org/w/index.php?title=memes_tra&diff=184790&oldid=184787 Bianchi-Bihan (kaozeal) 4 Her 2014 da 07:24 (UTC)\nMemes tra gant[kemmañ]\nUnan en deus klasket dilemel an holl draoù a denn eus "memes tra gant" met testeni hon eus eus ar stumm-se ha Meriadeg Herrieu a lavar splann en e levr "Le breton parlé" ez eo un doare da lakaat war-lerc'h "memes" evel "evel"...\nSellet em eus: dilec'hiet, ha n'eo ket tennet, eo ar skouerioù gant memes + un anv all: chomet eo ar pezh a zo gant "memes tra gant": n'eus netra, met gallout a ri lakaat pezh a gavi; adtennet e vo ar skouerioù-se, peogwir ne glotont ket gant titl ar pennad.\nYa tud zo a fell dezho chom dianav, ne vez ket aes kaozeal evel-se.\n"a denn da", e brezhoneg mat: tennañ.\nMat eo lakaat skouerioù eus levrioù M Herrieu evel-just: gant anv al levr hag ar bajenn, mar plij. Bianchi-Bihan (kaozeal) 17 Du 2014 da 17:28 (UTC)\nAdtapet diwar « https://br.wiktionary.org/w/index.php?title=Kaozeal:memes_tra&oldid=185800 »\nKemmoù diwezhañ degaset d'ar bajenn-mañ d'an 17 Du 2014, da 17:31.


Kaozeal:Muskildi - Wikipedia\nEvit an den dizanv na blij ket dezhañ lenn "a-us da": https://br.wiktionary.org/wiki/a-us Bianchi-Bihan (kaozeal) 21 C'hwe 2014 da 16:44 (UTC)\nD'ar yezhadurourig dizanv: brav eo menegiñ "ul levr yezhadur"... ma anavezez unan ken mat e vi gouest da reiñ e anv hag ar bajenn . Bianchi-Bihan (kaozeal) 21 C'hwe 2014 da 16:52 (UTC)\nGoude lenn : https://br.wikipedia.org/w/index.php?title=Muskildi&diff=1556495&oldid=1556492. Marteze e vo kavet ul levr yezhadur a savo kontrol da Fañch an Uhel, Jakez Riou, Jules Gros. Neuze e vo gallet reiñ e anv amañ. Trist eo gwelout yaouankizoù a zo gouest da lakaat "ar yezhadur" (pehini, n'ouzer ket) a-us d'ar yezh evel ma teu gant brezhonegerien, hag a garfe skeiñ bec'h o zammig gouiziegezh war chouk an dud. Salv ma ne vo ket roet galloud dezho amañ. Bianchi-Bihan (kaozeal) 21 C'hwe 2014 da 17:17 (UTC)\nKement ha ma ouzon, n'eus ket gwir da ziverkañ traoù diwar ar pajennoù kaozeal (war-bouez vandalerezh…), setu ma'z adlakaan an traoù bet disverket. Me 'gav din eo degemeret ivez ne vez ket meneget traoù 'zo kennebeut (ha setu perak em eus disverket un dra…). Bremañ, ma ne zere ket tra pe dra er bajenn-mañ, e c'hello merour pe verour ober war-dro moarvat, diuntuek.--Trec'hlid mitonet (kaozeal) 22 C'hwe 2014 da 14:07 (UTC)\nFeuket-bras e choman o stadañ e c'hall unan bennak ober faskour eus unan bennak all amañ. Re bell ! N'ouzon dare pe oad eo Yoel ar C'horr ha n'eus forzh met chañs 'zo n'en defe ket gouzañvet ar gwir faskouriezh. Ha gwell a se dezhañ ! Mar plij ganeoc'h, n'haller ket degemer e vefe graet gant 'r seurt geriaoueg etre tud hag a zo o klask ober d'hon yezh araokaat.\nAes-kenañ eo lakaat an tabut da sioulaat da vat : ra vo roet gant Yoel ar C'horr daveoù ar yezhadur(ioù) m'en devoa kavet meneg eus a-us un dra bennak hag a-us d'unan bennak. Evidon-me, klasket em eus...en aner. Ha diwar ar skouerioù niverus a gaver sof-kont e-barzh hon lennegezh e-keñver a-us d'un dra bennak...--Prieladkozh (kaozeal) 22 C'hwe 2014 da 15:17 (UTC)\nDin n'eo ket un afer a yezh, meur a gaoz zo bet diwar poent pe boent hag a vo c'hoazh, met un afer a zoareoù-bevañ. Kousket eo ar verourien, a dlefe kelenn an doareoù mat d'ar ouezidi evel hennezh. D'am sonj eo grevus ober faskourien eus an dud (poent Godwin pe get), difennet groñs gant ar wikipedia, neuze e skarzhan adarre. Traoù all zo bet diverket gant hennezh, ha gant re all ivez, difennet ken groñs all, ha netra n'eus bet laret dezho. Ra vin ar c'hentañ kastizet mar karer. Pa vo lakaet urzh gant ur merour bennak, ma vez adlakaet pezh am eus diverket uheloc'h, e vo adlakaet ivez hep mar kement tra zo bet diverket gant ar Yoael hag ar re all diwar ar pajennoù kaozeal all. Bianchi-Bihan (kaozeal) 22 C'hwe 2014 da 16:57 (UTC)\nSkouer eus kaozioù diverket, digastiz:\nhttps://br.wikipedia.org/w/index.php?title=Kaozeadenn_Implijer:Sad_Edgar&diff=next&oldid=1543960 hag aotreet gant ar verourien en desped d'ar reolennoù.\nBianchi-Bihan (kaozeal) 23 C'hwe 2014 da 08:50 (UTC)\nSkouer eus un diskleriadur a-enep ur wikipedour all, difennet gant ar wikipedia: https://br.wikipedia.org/w/index.php?title=Kaozeadenn_Implijer:Sad_Edgar&diff=prev&oldid=1543956 hag aotreet gant ar verourien en desped d'ar reolennoù.\nReolenn enep an tagadennoù personel : https://br.wikipedia.org/wiki/Wikipedia:Tagadennoù_personel\nBianchi-Bihan (kaozeal) 23 C'hwe 2014 da 08:47 (UTC)\nDen n'en deus d'ober ar polis e-unan amañ, neuze ec'h adlakaan ar respont. Evidon-me, meur a wech on bet kunujennet amañ ha ne'm eus ket disverket an traoù. Ma fell da BB pe da unan all e vefe disverket n'en deus nemet goulenn digant ur merour en ober.--Trec'hlid mitonet (kaozeal) 23 C'hwe 2014 da 11:14 (UTC)\nHa ger ebet diwar-benn an traoù mezhus - n'eo ket dister ober gant faskour ha faskouriezh e-keñver unan bennak all - skrivet gant Yoel ar C'horr amañ ?????!!!! N'oc'h ket feuket, tamm ebet ?????!!!!! E peseurt bed emaoc'h o vevañ a-barzh fin ar gont ? Gant ar vezh, heuget on evit gwir.--Prieladkozh (kaozeal) 23 C'hwe 2014 da 11:51 (UTC)\nEo, feuket e oan bet gant ar gerioù-se, daoust ma'z int ken implijet a-dreuz hag a-hed m'o deus kollet o gwir dalvoudegezh (Gallet e vefe bet disverkañ nemet an tammoù-se, ha neket skarzhañ pep tra: doare aes). Feuket oc'h obet ivez, OK. Met ne'm eus ket soñj bezañ lennet dindan ho pluenn e oac'h bet feuket pa vezen-me kunujennet, ha ne ziskouezit ket bezañ feuket gant gerioù disprizus evel "gouezidi", "tud trelatet", "frioù lous" (ne'm eus ket amzer da glask traoù all)...--Trec'hlid mitonet (kaozeal) 23 C'hwe 2014 da 12:19 (UTC)\nGwir a lârit ha mat eo din dont d'ar gêr : n'eo ket gerioù gwall zereatoc'h ; n'in ket d'o c'hretaat ivez. Evidon-me ez eus bet treuzet ur vevenn gant Yoel ar C'horr : ret eo kemer divizoù pouezus an abretañ ar gwellañ evit na vo ket adc'hraet na gantañ na gant den ebet all. N'haller ket chom etre daou oc'h en em c'houlenn ha miret o deus ar gerioù faskour ha faskouriezh ar memes talvoudegezh. Re c'hrevus eo ha chom a ran mantret gant muderezh ar verourien !--Prieladkozh (kaozeal) 23 C'hwe 2014 da 12:35 (UTC)\nN'on ket souezhet, kompren a ran e peseurt tu emañ an trec'hlid : an hini a ro tu d'e gamaraded da gunujenniñ ar re all, pa'z eo prest da adlakaat (div wech) ar gwelien a feuk anezhañ, emezañ (feuket e oan bet gant ar gerioù-se...!) : ar skouer vat zo bet roet gantañ meur a wech koulskoude. Ne blij ket dezhañ e vije diverket kunujennoù egile? Ha pa veze diverket traoù all gantañ ne lare netra. Kentel ebet n'en deus da reiñ eta. Bianchi-Bihan (kaozeal) 23 C'hwe 2014 da 12:59 (UTC)\nAdtapet diwar « https://br.wikipedia.org/w/index.php?title=Kaozeal:Muskildi&oldid=1556754 »\nKemmoù diwezhañ degaset d'ar bajenn-mañ d'an 23 C'hwe 2014, da 13:17.


Golden Years - Wikipedia\nGolden Years zo ur ganaouenn saoznek savet an ton hag ar gerioù anezhi gant ar c'haner-sonaozer saoz David Bowie (1947-2016).\nPrantad enrollañ : miz Here 1975,\nLec'h enrollañ : Studioioù Cherokee en Hollywood (Los Angeles (Kalifornia), SUA),\nPadelezh : 3:22,\nTi-embann-pladennoù : RCA Records,\nDeiziad dont e-maez ar bladennig : 21 a viz Du 1975,\nKanaouenn war eil tu ar bladennig : Can You Hear Me,\nProduourien : David Bowie ha Harry Maslin.\nPerzh eo ivez eus Station to Station, dekvet albom studio Bowie, deuet e-maez d'an 23 a viz Genver 1976, hiroc'h he fadelezh (4:00) avat. Bez' e voe lakaet ivez war eil tu ar bladennig a zouge Wild Is the Wind (miz Du 1981).\nHe c'havout a c'haller en un nebeud kendastumadoù ivez :\nChangesonebowie (miz Mae 1976),\nThe Best of Bowie (miz Kerzu 1980),\nGolden Years (1983),\nFame and Fashion (1984),\nChangesbowie (miz Meurzh 1990),\nThe Singles Collection (miz Du 1993),\nThe Best of David Bowie 1974/1979 (miz Ebrel 1998),\nBest of Bowie (miz Here 2002).\n2 Ar gerioù\n3 E-barzh filmoù\nCarlos Alomar : gitar,\nRoy Bittan : piano,\nDavid Bowie : gitar,\nDennis Davis : taboulin,\nGeorge Murray : gitar-boud,\nEarl Slick : gitar.\nE-barzh filmoù[kemmañ | kemmañ ar vammenn]\nDibabet e voe ar ganaouenn gant ar filmaozer stadunanat Brian Helgeland da-geñver e film A Knight's Tale, deuet e-maez e miz Mae 2001. Talvezout a reas da skor sonerezh pa zañs an div dudenn bennañ — c'hoariet gant Heath Ledger (1979-2008) ha Shannyn Sossamon — asambles.\nGolden Years, kanet gant David Bowie\nGolden Years, e-barzh A Knight's Tale\n↑ Ur ganaouenn bet savet gant Dimitri Tiomkin ha Ned Washington ha kanet e 1957 gant Johnny Mathis evit ar wech kentañ.\nAdtapet diwar « https://br.wikipedia.org/w/index.php?title=Golden_Years&oldid=1730560 »\nKanaouennoù David Bowie\nKemmoù diwezhañ degaset d'ar bajenn-mañ d'an 14 Kzu 2016, da 11:25.


Tremenet eo Tad-Kozh an Nedeleg da welet brezhonegerien yaouank bro Dreger, evel ma oa bet prometet gantañ. Deuet e oa gant e garr-samm sachet gant e lutuned (abalamour d’an enkadenn : gwelloc’h-marc’had eo evit ar c’hirvi-erc’h !) Daoust d’an amzer c’hris e oant deuet stank pe stankoc’h e Gwengamp, Plounevez-Moedeg, Montroulez ha Lannuon da lenn […]\nTad-kozh Nedeleg Ai’ta! e Roazhon\nGant ma oa bet pedet gant izili Ai’ta! Roazhon eo erruet tro 6e noz an tad-kozh Nedeleg war plasenn Breujoù Breizh e Roazhon d’ar merc’her 19 a viz Kerzu. Daoust d’an amzer gleborek e oa deuet un 20 bennak a dud da zaremprediñ outañ ha da reiñ bep a lizher. Evel m’en doa kinniget en […]\nTroiad 2012 an tad Nedeleg\nHopala, trouz a vo er vro ! Divinit piv a deuio da sikour ar strollad Ai’ta! en e stourm evit ar brezhoneg ? An tad Nedeleg e-unan ! Hennezh hag a oar kement yezh ‘zo er bed a oa dipitet bras peogwir ne reseve lizher ebet e brezhoneg. « Poent bras eo din mont da […]\nTrouz e Brest gant Ai’ta!\nOber a ra Brest goap ouzhomp pa vez lavaret ganto, goude meur a stourm deus Ai’ta! abaoe meur a vloavezh, e vo brezhoneg e mekanikoù an tramgarrioù !! Bez ez eus deus un douchenn “brezhoneg” war ar mekanikoù padal ne ya ket endro !!! Bez ez eus deus an enrolladennoù brezhoneg padal ne vezont ket […]\nLec’hienn nevez Ai’ta! roit ho ali\nAr blijadur hon eus da ginnig deoc’h lec’hienn nevez Ai’ta! Ganti e vo tu deoc’h heuliañ ar strollad tud orañjez, dizoloiñ anezho, ha bezañ kellaouet buan hag aes. aita.bzh : Ur chomlec’h nevez, evit ul lec’hienn nevez! Goude kalz amzer prederiañ hon eus divizet implij an anv domani aita.bzh. Evit chom distag deus ar .fr, […]


Roet ez eus bet lañs d’an Diazezadur publik Ofis Publik ar Brezhoneg\nDalc'het eo bet kuzul-merañ kentañ an Ofis Publik d’ar 15 a viz Here 2010 e Karaez dirak ar Prefed rannvro, Prezidant Kuzul-rannvro Breizh ha Rektor an Akademiezh. Ur c’hammed pouezus evit frammañ politikerezh ar yezh e Breizh.\nD’ar 15 a viz Here 2010 a oa bet dalc’het e Karaez, sez an Ofis, kuzul-merañ kentañ an diazezadur publik nevez « Ofis Publik ar Brezhoneg – Office Public de la Langue Bretonne » dirak an ao. Michel Cadot, prefed Rannvro Breizh, an ao. Jean-Yves an Drian, prezidant Rannvro Breizh, an ao. Alain Miossec, rektor akademiezh Roazhon, an it. Lena Louarn, besprezidantez er C’huzul-rannvro e karg eus yezhoù Breizh, an it. Yannick Lebaupin, besprezidantez Kuzul-departamant al Liger-Atlantel, an ao. Andrev ar Gag, dileuriet evit ar yezh e Kuzul-departamant Penn-ar-Bed, an ao. Martial Gabillard, Kuzulier-departamant en Il-ha-Gwilen, an it. Jeanine Le Bechec, Kuzulierez-departamant en Aodoù-an-Arvor hag an ao. Christian Troadeg, maer Karaez.\nTud e karg kevredigezhioù kerent ar skolidi evit an tri hentad divyezhek a zo ezel eus kuzul-merañ an Ofis Publik ivez, da lavaret eo an ao. Paul Molac (Div Yezh Breizh), an ao. Yannig Baron (Dihun) hag an ao. Padrig Herve (Diwan Breizh).\nDa-geñver ar c’huzul-merañ-mañ eo bet dilennet an it. Lena Louarn da brezidantez an diazezadur publik hag anvet eo bet an ao. Fulup Jakez war ar post rener.\nA-hend-all ez eo bet anvet an ao. Bernez Rouz (e karg eus ar programmoù e brezhoneg war Frañs 3 Breizh) evel den perzhek gant ar strollegezhioù lec'hel tra m'he deus anvet ar Stad an it. Gwenola Sohier-Roparz (ensellerez pedagogel rannvroel war yezh ha sevenadur Breizh).\nUn darvoud istorel eo krouidigezh diazezadur publik ar brezhoneg : ar wezh kentañ eo e vez roet lañs d’ur framm publik padus diwar youl ar Stad hag ar strollegezhioù lec’hel.\nOuzhpenn d’ar c’hefridioù meret gant an Ofis e vo lakaet ar pouez en amzer da zont war frammañ diorren ar c'helenn divyezhek evit gallout stummañ muioc'h a yezherien.


Douger yac'h — Wikipedia\n"Typhoid Mary" en ur gazetenn e 1909\nUn douger yac'h zo un den pe ul loen zo kontammet gant ur c'hleñved kontammus pe a zoug gen ur c'hleñved genetek, met n'eo ket tizhet gant ar c'hleñved-se ha na ziskouez arouez ebet eus ar c'hleñved eta. Daoust ma n'int ket tizhet gant ar c'hleñved e c'hall an dougerien yac'h reiñ anezhañ d'ar re all.\nMary Mallon, lesanvet e saozneg "Typhoid Mary", a oa un dougerez eus an derzhienn-domm n'he doa arouez ebet. Labourat a reas evel keginerez e meur a diegezh e kêr New York e deroù an ugentvet kantved. Meur a zen a gouezhas klañv diwar an derzhienn-domm en tiegezhioù-se ha bet e oant e dareempred ganti gant Burev ar Yec'hed. Dizoloet e oa e "touge" ar c'hleñved hep bezañ klañv. Ne oa ket tu da zistrujañ ar c'hleñved-se ha klasket e oa difenn outi labourat evel keginerez kuit ma ma vefe tizhet tud all.\nMerc'hed ar rouanez Viktoria, ar briñsezed Alice ha Beatrix, a oa dougerezed eus gen an hemofiliezh . O bugale a dreuskasas ar gen-se a-hed ar rummadoù e tiegezhioù roueel Bro-Spagn ha Rusia, ma oant bet dimezet. Klañv e veze ar baotred a zouge ar gen-se gant an hemofiliezh, tra ma veze roet d'ar bugale gant ar merc'hed na oant ket tizhet, int, gant ar c'hleñved.\nAdtapet diwar « https://br.wikipedia.org/w/index.php?title=Douger_yac%27h&oldid=1481846 »\nKemmoù diwezhañ degaset d'ar bajenn-mañ d'an 4 Ebr 2013, da 23:46.


Kaozeal:Preden - Wikipedia\nN'on ket enep menegiñ Preden evel ger henvrezhonek. Gant ma vo testeniekaet evel ger henvrezhonek. Bianchi-Bihan 19 Kzu 2007 da 12:41 (UTC)\nSetu ar pezh am eus kavet buan-ha-buan diwar-benn etimoogizh ar ger kar "Britain" war ar wiktionary e saozneg:\n"Breteyne, from Old French Bretaigne, from Latin Britannia, deriving from Pretannia, Diodorus's Greek rendering of the indigenous name pretani."\nhag amañ :\n"The etymology of the name Britain is thought to derive from a Celtic word, Pritani, "painted", a reference to the inhabitants of the islands' use of body-paint and tattoos. (The 17th century discovery that the pre-Roman, pre-Anglo-Saxon languages of Britain and Ireland were related to those of ancient continental Celts led to this appelation eventually being applied to these languages, and to the peoples themselves, although they would not have identified themselves as Celts.) If this is true, there is an interesting parallel with the name Pict, connected with a Latin word of the same meaning. The modern Welsh name for Britain is Prydain."\nA galon, Neal (Kaozeal) 19 Kzu 2007 da 13:17 (UTC)\nYa, anavezet eo ar stummoù "Pritani" ha "Prydain". Met daoust ha kavout a reer ar stumm "Preden" en henvrezhoneg ? (pe daoust hag adsavet eo bet "Preden" diwar ar c'hembraeg ?) Eno emañ an dalc'h... --Llydawr 19 Kzu 2007 da 21:25 (UTC)\nSetu tre diwar-benn petra e oa ma evezhiadenn.\nEmañ ar ger predeneg en oberenn Arzel Even. Daoust hag-eñ emañ ar ger Preden ivez, e-kichen Breizh-Veur? Ma ne vije ket, pelec'h e gaver evit ar wech kentañ?\nE kembraeg ez eus ur ger cy:prydeinig, a zo breizhveuriat. N'eus ket eus ar ger "prydeineg": cy:brythoneg eo ar ger. Hennezh 'vat a zo kozh! Implijer:Bianchi-Bihan|Bianchi-Bihan]] 19 Kzu 2007 da 22:14 (UTC)\nAdtapet diwar « https://br.wikipedia.org/w/index.php?title=Kaozeal:Preden&oldid=269398 »\nKemmoù diwezhañ degaset d'ar bajenn-mañ d'an 20 Kzu 2007, da 04:51.


Pajenn:Dizanv - Ar c’henta Miz Mari, 1868.djvu/203 - Wikimammenn\nPajenn:Dizanv - Ar c’henta Miz Mari, 1868.djvu/203\no c’haonv ac o glac’har en eur scuilla daelou o velet e oant var nez dioueret ur Vam a c’houie o c’helenn ker caer, ha doussaat o foaniou. Mari a lavare dezo arabat voela, ha discuez o joa eveldi, rac ma edo o vont d’an Ee.\nAr vall da velet Doue\nPegement a vall e doa ar Verc’hez da velet ar maro o tont, abaoe ma oa saved en Ee Jesus e Mab, ha muioc’h c’hoas en e bloaveziou diveza var an douar. Neket ma vize dic’houted diouz ar vuez nac en desped dezi var an douar ; ar joa e d-oa, o vont da velet e Mab, ac ar vall da veza da vad ganta, setu eno petra\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/203&oldid=124596 »


Documents liés : [322 document(s)]\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Ar prezegennoù. / [Disanv] (Luc'hskeudennet gant). - - KDSK_SAE_Lodad01A1474_P.jpg\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Ar prezegennoù. / [Disanv] (Luc'hskeudennet gant). - - KDSK_SAE_Lodad01A1472_P.jpg\n[Foto] Manifestadeg aozet evit devezh kentañ europa ar yezhoù, e Pondivi, d'an 12 a viz Evrel 1997. Ar prezegennoù. / [Disanv] (Luc'hskeudennet gant). - - KDSK_SAE_Lodad01A1473_P.jpg


Pajenn:Ar Prat - Nozveziou an arvor, 1909.djvu/63 - Wikimammenn\nPajenn:Ar Prat - Nozveziou an arvor, 1909.djvu/63\ntu-all gant micherourien ha n’oant ket bet, kredabl eo, e skoliou an ijinerez.\nAn heur-ze ken divezad, an denvalijen edont enni, gouezeri al lec’hiou a dremenent dreizo, an hencher dianav a gerze a raok ar person hep lavaret grik, pep tra a yoa e tu da rei leac’h d’ezan da gaout aon. Hag ouspen-ze, koz e oa ar person kez, ha kroummet eun tammig dindan e bemp bloaz ha tri-ugent. E gen-henter avad a yoa yaouank, bras hag ezelet kaer ; n’hallje biken stourm ouz eun den ker krenv, ma oa kouezet en eun toull fall, evel ez oa douget da gredi.\nMa erbedas e ene ouz Doue, ha da vale difreoc’h goude.\nDigouezet oant tostik d’ar Ster-Zu, a ruilh he doureier oc’h ober eun trouz spontus, evel hini ar gurun a glever a-bell bras. Deuet betek eno, ar ster a ra eul lamm a zeitek pe driwac’h troatad. A-zioc’h ez eus eur pont savet eur maread bloaveziou a zo, den ne oar gant piou. Abarz lakaat e dreid warnan, pep kristen eus ar vro a ra sin ar groaz gant doujanz, o pedi Doue d’hen miret a bep droug.\nE c’helle beza d’an ampoent war dro hanter-noz nemet kart.\nAraok lakaat e dreid a zioc’h an islonk an den barvek a zigoras e c’henou, evit an dro genta, da lavaret d’ar beleg :\n— « N’eo ket brao, aotrou person, beachi d’ar poent-ma eus an noz, rak hanter-noz eo marvad ! Ha dindan eur seurt amzer !… Ho micher a zo gwall-denn a-wechou ! »\n— « Evit Doue hag an eneou eo e labouromp, eme ar beleg. »\n— « Her gouzout a ran. N’eus forz, kalet e vez awechou ! »\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/63&oldid=158583 »\nKemmoù diwezhañ degaset d'ar bajenn-mañ d'an 11 Ebr 2020, da 17:56.


Pajenn:Riou - Gorsedd-digor.djvu/51 - Wikimammenn\nPajenn:Riou - Gorsedd-digor.djvu/51\nsion en deus ANHUN ? BIMBOCHET a dlefe beza eur roman diwar-benn ar brezel, padal !… Hag AVEL-STERENN ? Pe seurd avel eo hennez, hag eus pe seurd tu e teu ? Eus tu ar sterenn ? Siouaz d’ezo ! N’ouzout ket n’eus nemet pevar du : an tu kleiz, tu dehou, an tu adrenv hag an tu araok, eun dra elemanter koulskoude !… Lavaret e vez ivez an tu gwir, an tu enep ; ar re-man n’int ket tuiou veritabl. Ne gaozeont morse ouz Doue en o leoriou. Ne draduizont nemet leoriou pagan, evel ar BERSED ha PROMETHÉE ENCHAÎNÉ, diou drajedienn goz, savet gant Schylus, ar barz persan brudet. Ma n’eo ket eun druez chom da c’hoari gant traou ken didalvez !… Ne glever ano, en o oberennou, nemet eus Zeus koz, an doue faoz…\nKlevet em eus e trofont FOST… Adarre Satan gant e gerniel hag e lost ! Skriva ’reont diwar-benn pep tra. N‘eo ket gant deskadurez, nemet evit stlapa poucher e daoulagad an dud. Eus Breiz-Izel e lammont d’ar C’hanada pe d’ar Japon da gavout Tagor Rab… Rabi… raja, ar barz boudinist ; ha me zo sur n’int ket bet memeuz e Ker-Ahez !… Goude e\nAdtapet diwar « https://br.wikisource.org/w/index.php?title=Pajenn:Riou_-_Gorsedd-digor.djvu/51&oldid=143203 »


Savet eo bet Laz-kanañ Kanerien sant Meryn e 1983 evit geveliñ Ploveilh (e-kichen Kemper) gant Crymych e Bro Gembre. Añvet eo bet dre Sant Meryn, patron Ploveilh.\nKreñvaet eo bet roll an tonioù kanet gant al laz-kanañ a-hed ar bloavezhioù. Kanañ a ra dreizholl e Kerne, met ivez e Breizh a-bez. Klevet eo bet ivez e broioù keltiek all, evel Bro Iwerzhon, Bro Gembre ha Galisia…\nChom a ra Kanerien sant Meryn e Ploveilh. Kinnig a ra tonioù hengounel, kempennet a peder vouezh, hag ivez krouidigezhioù a zegas startijenn a-nevez e tonioù a lies-mouezh, o islinennañ muzikelder ar brezhoneg.\nEzel kevread Kanomp Breizh eo al laz-kanañ. Bodet eo tro tregont laz-kanañ e brezhoneg eus ar pemp departamant Breizh ennañ. Ezel eo ivez eus kevread Chant Choral en Finistère, e-touez an dek ha pevar-ugent laz-kanañ ezel.\nRenerezh war ar sonerezh : Jean-Yves Le Ven\nGoude bezañ studiet gantañ gitar klasel ha folk, senet en ur strollad rock, dastummet tonioù ha senet e festoù-noz, heuliet kelc’hioù keltiek gant Galoupierien ha Feobriz, aet eo da gompoziñ ha gempenn evit lazoù-kanañ ha lazoù-seniñ. Skrivet eo bet gantañ lodennoù evit laz-kanañ abadenn Azeliz Iza, savet gant Bagad Kemper e 200, evit 50vet deiz ha bloazh ar bagad.\nPinijenn ar Roue Gradlon, e oratorio kentañ, war pozioù gant Jeva Omnes, a zo bet kinniget da arvesterien Goulioù Kerne e 2004. E eil oratorio, Izild a Vreizh, war mojenn Tristan hag Izild, a zo bet krouet e Gouelioù Kerne e 2009. Maout ar C’hrouidigezh a zo bet roet da Jean-Yves Le Ven evitañ gant Kanomp Breizh. Enrollet eo bet e Kreizenn sevenadurel Les Arcs e Kewen, e 2013.\nLabouret e n’eus ar bloavezhioù warlec’h o kendoniañ tonioù hengounel, ha ne vezent ket kanet gant al lazoù-kanañ araok. Da skwer tonioù Bro an Aven, tonioù bale, dañsoù, bodet war CD Balaven, enrollet e kreizenn sevenadurel Le Nautile er Forest- Fouen e 2016.\nGant Nevezadur, un oberenn evit laz-kanañ ha laz-seniñ war tem ar c’houlzadoù-amzer, eo degemeret en-dro e 2016, evit Maout ar C’hrouidigezh evit al lzaoù-kanañ e brezhoneg.\nEmbannet eo bet gant Kevread Kanomp Breizh e 2017, Peder Vouezh, ul levr eizh ha tregont partisionnoù e-touez ar c’hant bennag kompozet pe kempennet gant Jean-Yves Le Ven.\nKompoziñ a ra e 2018 al lodennoù kanet eus pezh-c’hoari Galnys, skrivet ha leurennet gant Yann-Fulub Dupuy.\nKanet eo bet oberenn Nevezadur klok, evit laz-kanañ ha laz-seniñ e iliz-veur Sant-Kaourintin e Kemper d’ar 17 a viz mae da vare Gouel Breizh.\nEnoriñ a ra e 2020 triad mojennek c’hoarezhed Goadeg, eus ar C’hreizh Breizh, gant oberenn Tanon, Tanie ha Tasie. Un heuliad tonioù eo, gant dek ton ha dañs e-touez ar hini a oa kanet ganto.\n: Un tri-ugent bennag a zo er strollad, eus Kemper ha e bro. Lod anezho a gomz brezhoneg. Rannet int etre pevar kordennad : soprani, alti, tenored, bout.\nEvel heritourien sevenadur ha yezh ar vro, treuzkas a reomp an hengoun dre skrid, dre gomz ha dre ar c’han.\nEn em gavout a reomp bep sizhun evit pleustriñ e-pad div eurvezh, diouzh ar yaou e ti an holl Ploveilh, hag ivez e-pad dibenn-sizhunioù araog ar sonadegoù. Degemeret e vez pephini, brezhoneger pe get, deraouer pe barrek e sonerezh, a fell dezhañ kemer perzh. N’eus nemet bezañ pllijet o kanañ e brezhoneg.\n: Kanañ a ra al laz-kanañ an aliesañ a cappella, met ma vez ezhomm e vez goulennet gant Kanerien sant Meryn bezañ heuliet gant sonerien a vicher, pe amatourien gouest, lod anezho o tont deus skolioù sonerezh ar Rannvro.\nAr binvioù implijet a zo hini an hengoun keltiek evel uilleann-pipes, bombard, biniou, telenn, pe binvioù klasel evel violoñs, alto, violoñsell, fleüt, taboulin…\nMenegomp quatuor Ponticelli, duo Nijadell (Fabrice Lothodé ha Jeremy Simon), André Le Meut ha Philippe Bataille, Daniel Le Féon ha Michel Boëdec, strollad Lirzhin…


Kaozeal:Napoleon Iañ - Wikipedia\nNe vefe ket gwelloc'h envel ar pennad Napoléon Bonaparte. Ne seblant ket bezañ neptu kenañ Napoleon Iañ. E katalaneg hag e euskareg e vez graet gant Napoléon Bonaparte. E galleg hag er yezhoù bras all e vez graet Napoléon Iañ. War e seblant ar Gatalaned hag an Euskared en deus soñj gwelloc'h o istor egedomp. --Arko 20 Her 2008 da 08:56 (UTC)\nMeur a dra zo, da'm soñj : daoust hag ober a reer gant e anv leun pe gant e ditl a impalaer ? daoust hag ober a reer gant ur stumm gallek, gant ur stumm brezhonekaet pe c'hoazh gant ur stumm korsek? Er Wikipedia-où all e kaver dibaboù a bep seurt. E yezhoù zo e reer gant an titl "Napoleon Iañ" : e galleg fr:Napoléon Ier, e saozneg en:Napoleon I of France, e kembraeg cy:Napoleon I, ymerawdwr Ffrainc. E yezhoù all (niverusoc'h) e reer gant e anv leun (NB), en ur stumm azasaet ouzh ar yezh alies, evel e katalaneg ca:Napoleó Bonaparte pe e spagnoleg es:Napoleón Bonaparte, pe neuze gant ar stumm gallek : ga:Napoléon Bonaparte en iwerzhoneg. Er Wikipedia brezhonek, betek-henn, ez eo Napoleon Iañ titl ar pennad. El levr "Istor Breizh", gant Elegoet, e reer anezhañ "Bonaparte" (a-raok na vije impalaer) ha "Napoleon" (goude). Ret e vije klask e skridoù brezhonek all ivez. --Llydawr 20 Her 2008 da 16:29 (UTC)\nHervez an istor eo Napoleone Buonaparte e anv. Erruet e Bro-C'hall o deus kemmet o anv, da ziskouez e oant Gallaoued. Evel Gallaoued ma'z omp e c'hallomp ober evelto. Evel meur a Europead all en amzer-se em eus-me diegi oc'h ober.\nMa n'eo ket neptu ar pennad e c'haller kaozeal eus pezh n'eo ket neptu. Bianchi-Bihan 20 Her 2008 da 17:40 (UTC)\nAdtapet diwar « https://br.wikipedia.org/w/index.php?title=Kaozeal:Napoleon_Iañ&oldid=395815 »\nDistreiñ d'ar bajenn "Napoleon Iañ".\nDernière modification le 20 Her 2008, à 17:40\nKemmoù diwezhañ degaset d'ar bajenn-mañ d'an 20 Her 2008, da 17:40.